hotchpotch/miracl-hf-unified huggingface dataset:
నవరసాలు
ఉత్తమ కళాసృష్టి వలన మనలో ఒక భావం ఉదయించి, దానిమూలంగా కళాసృష్టి యందు మనకొక పూర్ణ నిమగ్నత కలిగి, ఆ భావం స్థాయీపరమై పెచ్చు పెరిగి, తదనుసారంగా మనం ఒక అనిర్వచనీయమైన అపరిమిత ఆనందం అనుభవిస్తాము. అప్పుడు మనకు రసానుభూతి కలిగిందంటారు. ఆనందస్వరూపమైన ఈ అపరిమిత ఆనందాన్ని రసం అన్నారు. అందుచేత రసప్రకృతి మనలో కళాసృష్టి వలన ఉదయించే ప్రధానభావాన్ని అనుసరించి ఉంటుంది. భావాలు అనేక రకాలుగా ఉండటం చేత, రసాలు కూడా వేర్వేరుగా ఉండకతప్పదు. కాని ప్రతీభావం మనలో స్థితినందుకొని స్థాయీప్రంగా పెరిగి రసంకాగల శక్తి కలదై యుండదు. ఈశక్తి కలిగిన భావాలు కొన్ని మాత్రమే. మాంవహృదయ నైజం బాగా శోధించిన మన పూర్వపు వక్తలు, ఈ భావాలు ఎనిమిదని చెపారు. కాని కొంతకాలమైన తరువాత క్రీ.శ. 5 వ లేక 6అ శతాబ్దములో మరొక రసాన్ని నిర్వచించి శాంత రసాన్ని చేర్చి, నవ రసాలుగా నిర్ణయించారు.ఒక కళాసృష్టి వలన మనలోకి మొదట ఒకభావం అంకురించి స్థితినందుకోవాలి. తదుపరి ఆభావం స్థాయీపరంగా పెరగాలి. పెరిగి, పెరిగి తుట్టతుదకు ఆభావం అంతిమస్థాయి నందుకొన్నప్పుడు ఆనందస్వరూపమైన బ్రహ్మానందాన్నీ" మనం అనుభవిస్తాము. అప్పుడాభావం రసం అయ్యింది. ఈ తొలి భావం స్థితినందుకొని స్థాయీపరంగా పెరిగిందవటం చేత దీన్ని స్థాయీభావం అన్నారు. కళాసృష్టి యందలి ఈ స్థాయీభావోదయకారక అంశము విభావము"' అని అంటారు. భావకారణం విభావం. ఈవిభావ కారణంగానే స్థాయీభవ అంకురం, అది వృద్ధి పొందడంకూడా. తదనుసారంగానే రసోత్పత్తికి అవకాశం. అందుచేత ద్వివిధాలుగా మన వక్తలు నిర్వచించారు: 1. ఆలంబన 2. ఉద్దీపన. స్థాయీభావోదయానికి ముఖ్య కారణమైన అంశమును ఆలంంబన విభావమనబడింది. ఈ స్థాయీభావాన్ని పెంపొందించడానికి గల కారణాంశము ఉద్దీపన విభావము. ఎందుకనగా నిలిచియున్న ష్తాయీభావాన్ని ఇది ఉద్దీపిస్తుంది.
ఈ స్థాయీభావం పెచ్చుపెరిగి విధానంలో అనేక చిన్నచిన్న భావాలు తెరలు తెరలుగా వచ్చి సమసిపోతుటాము. వీటిని సంచారీభావాలు అంటారు. ఈ సంచారీభావాలు స్థాయీభావమువలె మనలో నిలకడ చెందవు. చిన్నచిన్న వీచికలలాగ ఇవి తాకు పోతుంటాయి. అంచేత స్థాయీభావ సాగరమందు ఉదయించి, సమసిపోవు తరంగాలుగా ఈ సంచారీ భావాలను పోల్చారు.
రసానుభూతికి కళాసృష్టి ఎంతకారణభూత మవుతుందో, సామాజికుడు కూడా అంత కారణభూతుడవుతాడు. బీజమెంత ఉత్తమమైనదైనను, క్షేత్రం తగినది కాకపోయినప్పుడు తద్బీజము సరిగా ఫలించకపోవడమే గాక, ఒక్కొక్కప్పుడు అంకురవికాసములను కూడా అందుకొనకపోవచ్చును.
నవరంధ్రాలు
మానవుని శరీరములోని బాహ్య రంధ్రాలు తొమ్మిది. వీటిని నవరంధ్రాలు అంటారు.
మొత్తం = 9
అష్టాదశసిద్ధులు
మార్కండేయ పురాణములో అణిమ, మహిమ, గరిమ, లఘిమ, ప్రాప్తి, ప్రాకామ్యం, ఈశత్వం, వశీత్వం అని సిద్ధులు అష్టవిధములుగా పేర్కొనబడినవి. బ్రహ్మ వైవర్త పురాణమున శ్రీకృష్ణ జన్మ ఖండమునందు సిద్ధులు అష్టాదశవిధములుగా తెలుపబడినవి.
అష్టసిద్ధులు కూడా చూడండి
నవలక్షణాలు
గురువుకుండవలసిన తొమ్మిది లక్షణాలు:
సుల్తాన్ (సినిమా)
సుల్తాన్ 1999 లో విడుదలైన తెలుగు చిత్రం. ఈ చిత్రంలో బాలకృష్ణ ఎనిమిది పాత్రలు పోషించారు.
తమ్ముడు
తమ్ముడు సినిమా వ్యాసము గురించి తమ్ముడు (సినిమా) వ్యాసాన్ని చూడగలరు
ఇద్దరు లేక ఎక్కువమంది గల కుటుంబములోని సంతానంలో (అన్నాతమ్ముల్లు, అక్కాతమ్ముల్లు) వయసులో చిన్నవాడైన పురుషుడిని తమ్ముడు (Younger Brother) అంటారు. సంస్కృతంలో అనుజుడు అని పిలుస్తారు.
చాలా సంఘాలలో పిల్లలందరూ చిన్నతనంలో కలిసి పెరగడం మూలంగా ఇద్దరి మధ్య మంచి సంబంధాలుంటాయి. చిన్నచిన్న తగాలున్న పెరుగుతున్న కొలదీ అవి సర్దుకుంటాయి. ఈ సంబంధాలు తల్లిదండ్రుల ప్రవర్తన, వారు పుట్టిన క్రమం మరియు బయటి కుటుంబాలతో వారి సంబంధాలమీద ఆధారపడి ఉంటుంది.
గజదొంగ గంగన్న
గజదొంగ గంగన్న 1969లో విడుదలైన తెలుగు చలనచిత్రం.
గజలక్ష్మి
గజలక్ష్మి 1941లో విడుదలైన తెలుగు చలనచిత్రం.
గాలివాన (సినిమా)
గాలివాన అదే పేరుతో పలు ప్రదర్శనలు ఇవ్వబడి ప్రేక్షకుల మెప్పు పొందిన నాటకం ఆధారంగా నిర్మించబడిన తెలుగు సినిమా.
ఒక గ్రామంలో భూషణం అనే ప్రెసిడెంట్, మంచికి మారుపేరైన రామయ్య అనే రైతు ఈ రెండు కుటుంబాల మధ్య వియ్యమందుకొని సుఖంగా సాగిపోగలమని అనుకొంటుండగా ఎన్నికలు దగ్గర పడతాయి. ప్రెసిడెంట్ ఘోరాలకు విసిగెత్తిన కొందరు పెద్దలు రామయ్య కొడుకు శ్రీధర్‌ను భూషణంపై పోటీకి పెట్టారు. ఫలితంగా రెండు కుటుంబాల మధ్య వైరం ప్రారంభమౌతుంది. భూషణం కుమార్తె సుందరి, శ్రీధర్ ప్రేమించుకుంటారు. ఇది తెలియని శ్రీధర్ తమ్ముడు బాబీ సుందరి మీద మనసు పడతాడు. ఆ ఊళ్లో టీచర్‌గా ఉన్న లక్ష్మి బాబీని పెళ్లి చేసుకోవాలనుకుంటుంది. తన పదవి కోసం భూషణం తన కూతురు సుందరిని బాబీకి ఎరగా పెట్టి అన్నదమ్ముల మధ్య వైరాన్ని, కుటుంబంలో చీలికను తెస్తాడు.
గణపతి (సినిమా)
హిందువుల దేవుడు గణపతి కోసము వినాయకుడు చూడండి. 
మరియు అయోమయ నివృత్తి పేజీ గణపతి చూడండి.
గండర గండడు
కాంతారావు నిర్మాతగా నిర్మితమైనది. ఇంచుమించు ఏకవీర చిత్రంతో పాటు విడుదలై ఆ చిత్రం కంటే ఎక్కువ విజయవంతమైనది. (ఆధారం-కాంతరావు బయొగ్రఫి-అనగనగా ఒక రాకుమారుడు).
గాండీవం (సినిమా)
గాండీవం 1994 లో ప్రియదర్శన్ దర్శకత్వంలో విడుదలైన సినిమా. అక్కినేని, బాలకృష్ణ నటించిన రెండవ సినిమా ఇది.ప్రముఖ మలయాళ నటుడు మోహన్ లాల్ ఒక పాటలో కనిపిస్తాడు. "గోరువంక వాలగానె గోపురానికి" ఇందులో బాగా ప్రజాదరణ పొందిన పాట. బొబ్బిలి సింహం (కీరవాణి) చిత్రంలో "ఈడు ఈల వేసినా" పాట "గోరువంక "పాటను గుర్తు చేస్తుంది.
గాంధారి గర్వభంగం
ఇది ఒక డబ్బింగ్ సినిమా.
గంధర్వ కన్య (1957 సినిమా)
గంధర్వ కన్య 1957లో విడుదలైన తెలుగు చలనచిత్రం.
గండికోట రహస్యం
గండికోట రాజ్యానికి యువరాజు జయంతుడు (ఎన్టీ రామారావు). పెదనాన్న కుమారుడు ప్రతాప్ (రాజనాల)యువరాజును విషయలోలుని కావించి రాజ్యపాలనా వ్యవహారాలు తెలియనీయకుండా చేసి ఎప్పటికైనా రాజ్యాన్ని చేజిక్కించుకోవాలని పథకం వేస్తుంటాడు. ఇందుకు సైన్యాధిపతి (ప్రభాకర రెడ్డి)కూడా సహాయం చేస్తుంటాడు. యువరాజు తల్లి, భార్య (దేవిక)రాజ్య పరిస్థితిని చూసి భాద పడుతూ ఉంటారు. యువరాజుకి పట్టాభిషేకం చేసి రాజ్య భారాన్ని అప్పజెపితేనైనా దారిలోకి వస్తాడేమోనని అందుకు ఏర్పాట్లు చేస్తారు. పట్టాభిషేకానికి ధనసహాయం పేరుతో ప్రతాప్ యువరాజు ఆమోదముద్ర తీసుకుని ప్రజలను పన్నుల కోసం పీడించడం మొదలుపెడతాడు. సామాన్యుడైన రాజా (మరో ఎన్టీ రామారావు )ప్రజల భాదలను చూసి సహించలేక అధికారుల మీద తిరగబడతాడు. వారు తనని బంధించబోతే తప్పించుకుని పారిపోయి రాజుకు ప్రజల పరిస్థితి నివేదించడానికి అంతఃపురంలో ప్రవేశించి రాజుకు పరిస్థితులను వివరించి రాజాభిమానాన్ని చూరగొంటాడు. రాజు తన తప్పును తెలుసుకుని ఇక ప్రజలను ఏ లోటూ రాకుండా చూసుకుంటానని మాట ఇస్తాడు.
పట్టాభిషేకం మరో రోజు ఉందనగా యువరాజు, రాజా ఇద్దరూ కలిసి భోంచేస్తుండగా ప్రతాప్ రాజుమీద విషప్రయోగం జరిపిస్తాడు. ఆ విషం సేవించడం వల్ల రాజు అపస్మారక స్థితిలోకి వెళ్ళిపోతాడు. మహామంత్రి రాజాకి రాజ్యం ప్రతాప్ చేతిలో పడితే ఎంత అల్లకల్లోలమవుతుందో వివరించి యువరాజు స్థానంలో అతన్ని పట్టాభిషేకం చేసుకోమంటాడు. గత్యంతరం లేక రాజా అందుకు అంగీకరిస్తాడు. పట్టాభిషేకానికి రాజా కావాలనే ఆలస్యంగా వస్తాడు. ఈ లోపునే యువరాజు మీద అనేక అభాండాలు వేసి ప్రతాప్ సింహాసనాన్ని అధిష్టించాలని చూస్తాడు. కానీ రాజా చివరి సమయంలో వచ్చి రాజ్యాధికారం చేపడతాడు. పరిపాలనలో మార్పులు చేస్తాడు. ఒకవైపు యువరాజా వారిని రహస్యంగా ఉంచి వైద్యం జరిపిస్తుంటాడు. కొద్దిరోజులకి ప్రతాప్ కి రాజా మీద అనుమానం వచ్చి రహస్యాన్ని కనుక్కుంటాడు. కానీ యువరాజును రాజా ప్రేయసి కాపాడుతుంది కానీ సైన్యాధిపతి చేతిలో చిక్కి బంధీ అవుతాడు. చివరికి ఇద్దరు కథానాయకులు కలిసి ప్రతినాయకులను అంతమొందించి రాజ్యం చేరుకోవడంతో కథ ముగుస్తుంది.
గండిపేట రహస్యం
గండిపేట రహస్యం 1989లో విడుదలైన తెలుగు చలనచిత్రం.
గణేష్ (1998 సినిమా)
గణేష్ 1998 లో తిరుపతి స్వామి దర్శకత్వంలో వచ్చిన సినిమా. వెంకటేష్, రంభ, మధుబాల ఇందులో ప్రధాన పాత్రధారులు.
గ్యాంగ్ లీడర్
గ్యాంగ్ లీడర్, విజయ బాపినీడు దర్శకత్వంలో 1991లో మే 9న విడుదలైన తెలుగు సినిమా. చిరంజీవి, విజయశాంతి ఇందులో ప్రధాన పాత్రధారులు. చిరంజీవికి మాస్ ఇమేజ్ పటిష్టం కావడానికి ఈ చిత్రం విజయం చాలా దోహదం చేసింది.
రఘుపతి (మురళీ మోహన్), రాఘవ (శరత్ కుమార్), రాజారాం (చిరంజీవి) ముగ్గురూ అన్నదమ్ములు. కుటుంబంలో రఘుపతి ఒక్కడే ఉద్యోగస్తుడు. కుటుంబాన్నంతా పోషిస్తుంటాడు. రాఘవ ఐ. ఎ. ఎస్ అవడానికి ప్రయత్నిస్తుంటాడు. రాజారాం మాత్రం స్నేహితులతో కలిసి సరదాగా కాలం గడిపేస్తుంటాడు.
__విషయసూచికవద్దు__
గంగా భవానీ
గంగా భవానీ 1979లో విడుదలైన తెలుగు చలనచిత్రం. అంతర్జాతీయ బాలల సంవత్సరం సందర్భంగా చిల్డన్స్ ఫిలిం సొసైటీ నిర్మించిన ఈ బాలల చిత్రానికి ప్రముఖ దర్శకుడు తాతినేని ప్రకాశరావు దర్శకునిగా పనిచేశాడు.
నాగార్జునసాగర్ సమీపంలోని ఒక వూరి గుడిలోంచి గంగాభవాని విగ్రహం మాయమవుతుంది. ముగ్గురు కుర్రవాళ్ళు అత్యంత ధైర్యసాహసాలతో ఘరానా దొంగలను పట్టుకోవడం ఈ సినిమా ఇతివృత్తం. నాగార్జునకొండపైన వున్న మ్యూజియంలోని శిల్పసంపద గురించి, ఆంధ్రుల సంస్కృతి గురించి ఈ సినిమాలో చక్కగా తెలియజేశారు. మన ప్రాచీన కళాసంపదను కాపాడుకోవలసిన అవసరాన్ని ఈ సినిమా నొక్కిచెబుతుంది.
గంగ మంగ
గంగ మంగ 1973లో విడుదలైన చిత్రం. ఇది హిందీలో విజయవంతమైన "సీత ఔర్ గీత" అనే సినిమా కి పునర్నిర్మాణం. ఇందులో శోభన్ బాబు, కృష్ణ, వాణిశ్రీ ప్రధాన పాత్రలు పోషించారు. వాణిశ్రీ ద్విపాత్రాభినయం చేసింది.
గంగ యమున సరస్వతి
గంగ యమున సరస్వతి 1977లో విడుదలైన తెలుగు చలనచిత్రం. మహేష్ దర్శకత్వం వహించిన ఈ చిత్రంలో మురళీమోహన్ , రోజారమణి నటించారు.
ఘరానా హంతకుడు
ఘరానా హంతకుడు 1965లో విడుదలైన తెలుగు చలనచిత్రం. ఈ సినిమా "ఎన్ కదమై" అనే తమిళ సినిమాకు డబ్బింగ్.
ఘరానా బుల్లోడు
ఘరానా బుల్లోడు 1995 లో కె. రాఘవేంద్రరావు దర్శకత్వంలో వచ్చిన సినిమా. నాగార్జున, రమ్యకృష్ణ ఇందులో ప్రధాన పాత్రధారులు.
ఘటోత్కచుడు (సినిమా)
ఘటోత్కచుడు ఎస్వీ కృష్ణారెడ్డి దర్శకత్వంలో 1995 లో వచ్చిన ఒక సైన్స్ ఫిక్షన్ సినిమా. ఆలీ, రోజా, బేబీ నికిత, సత్యనారాయణ ఇందులో ప్రధాన పాత్రలు పోషించారు.
ఘటోత్కచుడు భూలోకానికి వచ్చి ఒక పాపను రక్షించుట అనే దానిని విస్తరించారు.
ఈ సినిమా ప్రారంభానికి ముందు వచ్చే మహాభారత యుద్ధ దృశ్యంలో పలువురు ప్రముఖ నటులు నటించారు.
గౌరవము (సినిమా)
గౌరవము 1974 లో విడుదలైన తెలుగు డబ్బింగ్ సినిమా.
దీనికి తమిళంలో శివాజీ గణేశన్ ద్విపాత్రాభినం చేసిన "గౌరవము" (Gauravam) (1973) సినిమా మూలం. దీనికి కథ మరియు దర్శకత్వం వియత్నాం వీడు సుందరం.
గాయం (సినిమా)
జగపతి బాబు, ఊర్మిళా మండోద్కర్, రేవతి, మాటలు పోసానిక్రిష్ణమురళి సిరివెన్నెల
సంగీతం - "శ్రీ (సంగీత దర్శకులు)" 
గీతరచయిత - "సిరివెన్నెల"
గయ్యాళి గంగమ్మ
గయ్యాళి గంగమ్మ 1980లో విడుదలైన తెలుగు చలనచిత్రం. బీరం మస్తాన్ రావు దర్శకత్వం వహించిన ఈ చిత్రంలో చంద్రమోహన్, రజనీకాంత్, సూర్యకాంతం నటించగా, కె. చక్రవర్తి సంగీతం అందించారు.
గీతాంజలి (1989 సినిమా)
గీతాంజలి , 19 మే 1989 లో విడుదలైన తెలుగు చిత్రం. ప్రఖ్యాత దర్శకుడు మణిరత్నం తెలుగులో నేరుగా దర్శకత్వం వహించిన ఏకైక చిత్రం ఇది. అక్కినేని నాగార్జున, గిరిజ ప్రధాన పాత్రలు పోషించారు. సంగీతం ఇళయరాజా సమకూర్చారు. ఈ చిత్రం తమిళం మరియు మలయాళం భాషలలోకి కూడా అనువదించబడింది. చిత్రం విడుదలయ్యాక ప్రేక్షకుల నుండే కాకుండా విమర్శకుల నుండి కూడా అనేక ప్రశంసలు లభించాయి.
చిత్ర కథానాయకుడు ప్రకాష్ (అక్కినేని నాగార్జున) పరిచయంతో కథ మొదలవుతుంది. ప్రకాష్ ఎల్లప్పుడూ ఉల్లాసంగా, ఉత్సాహంగా తిరిగే యువకుడు. కాలేజీ లో చదువుతుంటాడు. అయితే అతనికి ప్రాణాంతకమైన వ్యాధి ఒకటి ఉంది అని తెలుస్తుంది. విరక్తి చెందిన ప్రకాష్ అన్నింటినీ వదిలేసి ఊటీ వెళ్ళిపొతాడు. అక్కడ అతనికి గీతాంజలి (గిరిజ) పరిచయం అవుతుంది. గీతాంజలి తండ్రి ఊటీ లో పెద్ద వైద్యుడు. గీతంజలి చాలా చురుకైన అమ్మాయి. ఎప్పుడూ అందరిని ఆటపట్టిస్తూ, నవ్వుతూ ఉంటుంది. అయితే ఆమె కూడా ఒక వ్యాధి తో బాధ పడుతుంది. అయితే ప్రకాష్ కు భిన్నంగా వ్యాధి గురించి ఎక్కువగా ఆలొచించకుండా జీవితాన్ని చలాకీగా గడుపుతుంది. ప్రకాష్, గీతంజలి ల మధ్య పరిచయం క్రమంగా ప్రేమగా మారుతుంది. కానీ ప్రకాష్‌కి వ్యాధి ఉన్న విషయం గీతాంజలికి తెలియదు.
"యంగ్ డై ఫస్ట్" అనే అంగ్ల చిత్రాన్ని చూసి ప్రేరణ పొందిన దర్శకుడు మణిరత్నం అదే తరహాలో ఈ కథ రాసుకున్నాడు. 
కథానాయిక పేరు గీతాంజలి ఢిల్లీ కి చెందిన 11 సంవత్సరాల బాలిక పేరు. త్వరలో చనిపోనున్నాని తెలిసి ఆమె రాసుకున్న డైరీలు ఒక పత్రికలో ప్రచురితం అయ్యాయి. అవి చూసి చలించిన దర్శకుడు కథకు అదే పేరు పెట్టాలని నిర్ణయించుకున్నాడు. 12అక్టోబర్,1988 నాడు చిత్రీకరణ మొదలయింది. చిత్రీకరణ మొత్తం 60 రోజుల్లో పూర్తి అయింది. గిరిజ పాత్రకు ఎస్.పి.శైలజ, గిరిజ నానమ్మ పాత్రకు జానకి పాటలు పాడారు.
ఈ చిత్రం విడుదల నాగార్జున యొక్క మరొక అపూర్వ విజయం సాధించిన శివ చిత్రం విడుదలకు ఆరునెలల ముందు జరిగినది. రెండు చిత్రాల కథలలో వ్యత్యాసం, చిత్రీకరించిన విధానము తెలుగు సినిమాకు నూతనముగా ఉండటము చేత గొప్ప విజయాలుగా నిలిచాయి. ఈ చిత్ర విడుదల తరువాత నాగార్జున ఆంధ్ర అందగాడుగా కీర్తిగాంచాడు. ఎందరో అమ్మాయిల మనస్సు దోచుకున్న మన్మధునిగా నాగార్జున నిలిచిపోయారు. ఈ చిత్రము నుండి నాగార్జునకు కొత్తదనాన్ని అభిలషించే వ్యక్తిగా ప్రశంసలు పొందారు.
ఘరానా దొంగ
ఘరానా దొంగ 1980 లో కె. రాఘవేంద్రరావు దర్శకత్వంలో విడుదలైన సినిమా. ఇందులో కృష్ణ, మోహన్ బాబు, శ్రీదేవి ముఖ్యపాత్రల్లో నటించారు.
ఘరానా అల్లుడు
ఘరానా అల్లుడు 1994 లో ముప్పలనేని శివ దర్శకత్వంలో విడుదలైన తెలుగు చిత్రం. ఇందులో కృష్ణ, మాలాశ్రీ ముఖ్య పాత్రలు పోషించారు.
గ్రామ సర్పంచి బావమరిది అయిన బుల్లెబ్బాయి రైతులు పంటలు పండించుకోవడానికి ఋణాలు ఇచ్చి అందుకు బదులుగా వారు పండించిన ధాన్యాన్ని అతి తక్కువ ధరకు కొని వారిని మోసం చేస్తుంటాడు. ఎదురు తిరిగిన రైతుల ధాన్యాన్ని సర్పంచి రామకోటి బుల్లెబ్బాయి కొడుకు చేతే తగలబెట్టించేస్తాడు. రామకోటి తన కూతురుకి పెళ్ళి చేయడం కోసం అమెరికా సంబంధాలు చూస్తుంటాడు. బుల్లెబ్బాయి మాత్రం ఆమెను తన కోడలిగా చేసుకోవాలని ఉంటుంది.ఎం. ఎం. కీరవాణి సంగీత దర్శకత్వం వహించిన ఈ చిత్రానికి సిరివెన్నెల సీతారామశాస్త్రి, వెన్నెలకంటి, సాహితి పాటలు రాశారు. ఎస్. పి. బాలసుబ్రహ్మణ్యం, చిత్ర, మాల్గాడి శుభ పాటలు పాడారు.
ఘరానా మొగుడు
ఘరానా మొగుడు, 1992లో విడుదలైన ఒక తెలుగు సినిమా. కె.రాఘవేంద్రరావు దర్శకత్వంలో వచ్చిన ఈ సినిమాలో చిరంజీవి, నగ్మ ముఖ్యపాత్రలు పోషించారు. 10 కోట్లకు పైగా వసూలు చేసిన మొదటి తెలుగు చిత్రంగా ఈ సినిమాకు గుర్తింపు ఉంది. ఇందులో డిస్కోశాంతి, చిరంజీవిలపై చిత్రించిన "బంగారు కోడిపెట్ట" పాట బాగా హిట్టయిన చిరంజీవి డాన్స్ పాటలలో ఒకటి. కన్నడంలో విజయవంతమైన "అనురాగ అరళితు" అనే సినిమాకు ఈ సినిమా తెలుగు పునర్నిర్మాణం.
విశాఖపట్టణం పోర్టులో పని చేస్తున్న రాజు (చిరంజీవి) తోటి ఉద్యోగులకి సహాయపడుతూ అందరి మెప్పు పొందుతుంటాడు. తన తల్లి (శుభ) కి పక్షవాతం రావటంతో హైదరాబాదుకి తిరిగివచ్చి అక్కడ ఉద్యోగ ప్రయత్నాలు చేస్తుంటాడు. ప్రత్యర్థుల దాడిలో గాయపడిన పారిశ్రామికవేత్త అయిన బాపినీడు (రావు గోపాలరావు) ని రాజు రక్షిస్తాడు. అతని మంచితనాన్ని మెచ్చిన బాపినీడు తన సంస్థలోని ఒక ఉద్యోగానికి సిఫారసు పత్రాన్ని రాజుకి ఇస్తాడు. పొగరుబోతు అయిన బాపినీడు కుమార్తె ఉమాదేవి (నగ్మా) వ్యక్తిత్వం రాజుకి మొదటి నుండి నచ్చదు. సంస్థలో ఉద్యోగుల వద్ద మంచి పేరును సంపాదించిన రాజు వారికి నాయకత్వం వహిస్తూ ఉండటం ఉమాదేవికి నచ్చదు. అతనిని పెళ్ళి చేస్కొని అతని నోరు మూయించాలి అని ఎత్తు వేస్తుంది.
కాని పెళ్ళి తర్వాత రాజు ఉమాదేవికి మరింత పెద్ద సమస్యగా మారతాడు. తన సెక్రటరీ అయిన భవాని (వాణీ విశ్వనాథ్) తో రాజు చనువుని ఉమాదేవి అపార్థం చేస్కొంటుంది. తన కొడుకుతో సంబంధాన్ని నిరాకరించిన ఉమాదేవిని అంతం చేయాలన్న రంగనాయకులు (కైకాల సత్యనారాయణ) ఎత్తుని చిత్తు చేస్తూ రాజు తన భార్యని రక్షించుకోవటంతో ఉమాదేవి రాజులోని మంచితనాన్ని గుర్తిస్తుంది.
చిరంజీవి నటించిన సినిమాల జాబితా
గిరిజా కళ్యాణం
1981లో శోభన్ బాబు, జయసుధ ,సుమలత మరియు కైకాల సత్యనారాయణలు ముఖ్య పాత్రదారులుగా రూపొందిన చిత్రం గిరిజా కళ్యాణం. యద్దనపూడి సులోచనారాణి వ్రాసిన గిరిజా కళ్యాణం నవల ఆధారంగా ఈ చిత్రాన్ని తెరకెక్కించారు ప్రముఖ దర్శకులు  కె.ఎస్.ఆర్. దాస్ .
ఫ్లూ
ఇది ఒక వైరస్ వల్ల కలిగే జబ్బు . దీనివల్ల ప్రాణ హాని కలుగదు కాని రకరకాల వ్యాధులకు ఇది దారి తీయవచ్చు. ఇది పూర్తిగా అంటువ్యాధి. ఇన్‌ఫ్లుయోంజా క్రిములు శరీరంలోకి ప్రవేశించి రెండు మూడు రోజులలోనే అపరిమితంగా వృద్ధిపొందుతాయి. ఆ క్రిములు వెలిగ్రక్కే విషం శరీరంలో హెచ్చు తుంది. అందువల్ల శరీరావయవాలన్నీ క్రుంగిపోతాయి.
వ్యాధి క్రిములు శరీరంలో ప్రవేశించిన రెండు, మూడు రోజులలో జ్వరం వస్తుంది. కాళ్ళు చేతులు, గొంతు, రొమ్ము ... శరీరం అంతటా నొప్పులు ఉంటాయి. దగ్గినప్పుడు నొప్పి ఉంటుంది. తలనొప్పి ఎక్కువగా వస్తుంది. దగ్గినప్పుడు కళ్లె తెగిపడదు. నాలుగైదు రోజుల తర్వాత క్రమంగా వ్యాధి తగ్గుముఖం పడుతుంది.
పూర్తిగా విశ్రాంతి తీసుకోవాలి. ఒళ్ళు నొప్పులూ, తల నొప్పి తగ్గడానికి వైద్యుని సలహామేరకు మందులువాడలి. శ్వాసనాళాలకు సంబంధించిన వ్యాధి కాబట్టి విటమిన్ సి వాడితే మంచిది. గోరువెచ్చని నీటిలో ఉప్పు కలిపి, ఆ ఉప్పు నీటితో పుక్కిలించవచ్చు. మరుగుతున్న నీటిలో టించర్ అయోడిన్ కలిపి ఆవిరిపట్టడం మంచిది. ఆ ఆవిరిని పీల్చడంవల్ల బాధ తగ్గుతుంది. నీలగిరి తైలం ( యూకలిప్ట్‌స్ ఆయిల్) వాడవచ్చు.
ఈ వ్యాధితో బాధపడుతున్న రోగి తుమ్మినప్పుడు ఆ రోగక్రిములు గాలిలో ప్రవేశించి ఆ గాలి పీల్చినవాళ్ళందరికీ ఈ వ్యాధి సోకుతుంది. గొంతులోనుంచి, ముక్కులోనుంచి వెలువడే స్రావంలో సూక్ష్మక్రిములు ఎక్కువగా ఉంటాయి. కనుక మాట్లాడేటప్పుడు జేబు రుమాలు నోటికి అడ్డంగా పెట్టుకోవడం చాలా అవసరం. రోగస్థులు ఎక్కడపడితే అక్కడ ముక్కు చీదడం, ఉమ్మివేయడం లాంటి దురలవాట్లు మానుకోవాలి.
కోరింత దగ్గు
ఇది చిన్న పిల్లలలో శ్వాసమార్గాన్ని బాధించే సాలక్రామిక రోగం. తెరలు-తెరలుగా దగ్గు వస్తుంది. బొర్డ్‌టెల్లా పెర్టుసిస్ అనే సూక్ష్మ క్రిమివల్ల ఈవ్యాధి వస్తుంది. ఇది ఏ వయస్సులోనైనా రావచ్చు కాని, ఇది ఏడాది లోపు పసి పిల్లలకి వస్తే బాగా ఉధృతంగా వస్తుంది.
ముందు జలుబు, జ్వరం వస్తాయి. 7 నుంచి 10 రోజులు దాకా జ్వరం రావచ్చు. సాధారణంగా జలుబు చేస్తే రోగి నాలుగు లేక ఐదు రోజులు మాత్రమే బాధపడతాడు కాని ఈ జలుబు అలా కాకుండా అంతకంతకు హెచ్చుతూ, దగ్గు ఆరంభమవుతుంది. పొడి దగ్గు, తుమ్ములు ఎక్కువ అవుతాయి. తెరలు తెరలుగా దగ్గు వస్తుంది. దగ్గు వచ్చినప్పుడు మొహం ఎర్రబడుతుంది. వెంట వెంటనే వచ్చే దగ్గు తెరల వల్ల రోగి గొంతులో ' ఉహ్ ఉహ్ .. ' అనే ఒక రకమైన ధ్వని వెలువడుతుంది. దగ్గువచ్చిన తర్వాత బిడ్డ వేగంగా గాలి పీల్చుకున్నప్పడు ఈ శబ్దం ఏర్పడుతుంది. డోకువచ్చి ముక్కు వెంట నోటివెంట నురుగునురుగుగా స్రావం వస్తుంది.కొన్ని సార్లు గాలి పీల్చడానికి వీలుపడక ముఖం నీలంగా మారిపోతుంది. నోరు తెరచుకోవడం, నాలిక బైట పడడం, కనుగ్రుడ్లు బైటికి పొడుచుకు రావడంలాంటి లక్షణాలు కనిపిస్తాయి. బిడ్డ బలహీనంగా ఉన్నప్పుడూ, రోగం మరీ తీవ్రం అయినప్పుడూ అంగ ప్రకంపనలు (convulsions) కూడా కనిపించవచ్చు. 
తెరలు తెరలుగా దగ్గు వచ్చినప్పుడు, డోకువచ్చి, తిన్న ఆహారం అంతా వెళ్ళిపోతుంది శరీరంలో బలహీనత ఏర్పడుతుంది. అప్పుడు బిడ్డ బక్క చిక్కిపోతుంది. కొన్నిసార్లు దగ్గినప్పుడు, ముక్కులో నుంచి చెవులలోనుంచి రక్తం రావచ్చు.
3,4 మాసాల వయస్సులో ఆరంభించి ఒక మాసం వ్యవధితో మూడు ఇంజెక్షనులు ఇవ్వాలి. ఈ రోగం రాకుండా పెర్టసిస్, డిఫ్తీరియా, టెటనస్ వాక్సిన్‌లతో కలిపి మూడు వాక్సిన్ (DPT triple antigen) ల రూపంలో ఇస్తే, రోగ నిరోధక శక్తి బాగా ఏర్పడుతుంది. బిడ్డకు వ్యాధి సోకిన తర్వాత ఈ వాక్సిన్ ఇచ్చి ప్రయోజనం లేదు. కోరింత దగ్గు రాగానే, బాగా గాలి వచ్చే గదిలో శయ్యావిశ్రాంతి (bed rest) ఇవ్వాలి. తక్కిన పిల్లలను దగ్గరికి రానివ్వకూడదు. నోటివెంటా, ముక్కు వెంటా వచ్చే స్రావాలను కాగితంలోనో, పాతగుడ్డతోనో సేకరించి తగులపెట్టెయ్యాలి. ఈ జబ్బుతో బాధ పడుతున్న బిడ్డ ఉపయోగించే దుస్తులూ, పాత్రలూ, వస్తువులూ తక్కిన బిడ్డలు వాడరాదు.
దీనికి ప్రత్యేకమైన చికిత్స ఏమీ లేదు . దగ్గు తగ్గుముఖం పట్టడానికి వైద్యుని సలహామేరకు ఏదైనా మందు ఇవ్వవచ్చు. వాంతి చేసుకోవడం వల్ల బలం తగ్గినప్పుడు కొద్దికొద్దిగా పుష్టికరమైన ఆహారం ఇస్తూ, బిడ్డ ఆరోగ్యం జాగ్రత్తగా కాపాడుకోవాలి.
గోదావరి పొంగింది
గోదావరి పొంగింది 1991లో విడుదలైన తెలుగు చలనచిత్రం. రాజగోపాల్ సేగంపట్టి దర్శకత్వం వహించిన ఈ చిత్రానికి రాజ్ - కోటి సంగీతం అందించారు.
గోకులంలో సీత
గోకులంలో సీత ముత్యాల సుబ్బయ్య దర్శకత్వంలో 1997 లో విడుదలైన చిత్రం. పవన్ కల్యాణ్, రాశి ఇందులో ప్రధాన పాత్రలు పోషించారు.
కల్యాణ్ ఒక ధనవంతుడైన ముద్దు కృష్ణయ్య కొడుకు. అతనికి చిన్నతనంలోనే తల్లి చనిపోయి ఉంటుంది. తండ్రి గారాబంతో మరియు నిర్లక్ష్యంతో విలాసాలకు అలవాటు పడతాడు. ముఖ్యంగా అమ్మాయిలను లొంగదీసుకోవడమంటే అతనికి సరదా. అతని కంపెనీలో పనిచేసే భాస్కర్ శిరీష అనే అమ్మాయిని ప్రేమిస్తాడు. శిరీషకు వేరే పెళ్ళి జరగబోతుంటే భాస్కర్ ఆత్మహత్యా ప్రయత్నం చేస్తాడు. కల్యాణ్ అతన్ని ఆపి శిరీషను దొంగతనంగా తీసుకొచ్చేస్తాడు. తీరా శిరీషను తీసుకొచ్చేసరికి భాస్కర్ తండ్రి అందుకు ఒప్పుకోడు. పైగా శిరీష శీలాన్ని శంకిస్తాడు. దిక్కు తెలియని శిరీష ఎక్కడికి వెళ్ళాలో తెలీక బాధపడుతుండే కల్యాణ్ తన ఇంట్లో ఆశ్రయం ఇస్తాడు. కల్యాణ్ ప్రవర్తన గురించి తెలిసిన అతని స్నేహితులు కొంతమంది ఇద్దరి గురించి చెడుగా మాట్లాడుకుంటారు. కానీ శిరీష దాని గురించి బాధపడవద్దని నచ్చజెప్పి అతని ప్రవర్తనలో మార్పు తీసుకువస్తుంది. కల్యాణ్ శిరీషను పెళ్ళి చేసుకుంటానని తండ్రిని అడుగుతాడు. ముద్దుకృష్ణయ్య శిరీషను డాక్టర్ తీసుకువెళ్ళి కన్యత్వ పరీక్ష చేయడానికి సిద్ధ పడతాడు. శిరీష మనసు విరిగిపోయి మళ్ళీ తన ఇంటికి వెళ్ళిపోతుంది. కల్యాణ్ తన తండ్రి చేసిన తప్పు తెలుసుకుని శిరీషను క్షమాపణ వేడుకోవాలని వెళతాడు. కానీ ఆమె అతనితో మాట్లాడదు. దాంతో కల్యాణ్ ఆమె ఇంటి ముందే ఆమరణ నిరాహారదీక్ష చేపడతాడు. ఈలోపు ఇంట్లో వాళ్ళు ఆమెకు బలవంతంగా పెళ్ళి చేయడానికి ప్రయత్నిస్తారు. శిరీష కోరిక మేరకు కల్యాణ్ ఆ పెళ్ళిని ఆపి ఆమెను పెళ్ళి చేసుకోవడంతో కథ ముగుస్తుంది.
గోలనాగమ్మ
గోలనాగమ్మ 1981 లో విడుదలైన తెలుగు చిత్రం. ఈ చిత్రం గతంలో విడుదలై జనాదరణ పొందిన బాల నాగమ్మ చిత్రానికి కొనసాగింపుగా రూపొందింది.
గోల్కొండ గజదొంగ
గోల్కొండ గజదొంగ 1971లో విడుదలైన తెలుగు చలనచిత్రం.
గొల్లభామ (సినిమా)
మీర్జాపురం రాజా శ్రీ శోభనాచల పిక్చర్స్ పతాకంపై గొల్లభామ చిత్రాన్ని నిర్మించాడు. కృష్ణవేణి, ఈలపాట రఘురామయ్య ఈ చిత్రంలోని ముఖ్య పాత్రధారులు. ఇది అంజలీదేవి నటించిన తొలిచిత్రం. మధుర సుబ్బన్న దీక్షితులు తెలుగులో వ్రాసిన కాశీమజిలీ కథలు ఆధారంగా ఈ చిత్రం నిర్మించబడింది. తొలుత ఆర్.ఎస్.ప్రకాష్ దర్శకత్వంలో కొంత భాగం చిత్రీకరణ జరిపి, కారణాంతరాలవలన దాన్ని పక్కకు తీసిపెట్టి, తిరిగి మొత్తం చిత్రాన్ని సి.పుల్లయ్య దర్శకత్వంలో పూర్తిచేశారు. ఈ సినిమా 1947, ఫిబ్రవరి 22న విడుదలైంది.
కాశీ వెళుతున్న మణిసిద్ధుడనే గురువు, గొల్లగోపన్నకు దారిలో కథలు చెబుతుంటాడు. ఓనాడు దారిలో గొల్లభామ తలపై కుండతో, పక్కన రాకుమారుడు గల శిల్పం అక్కడగల ఓ పద్యం చూసి, దీని కథను అడగటంతో చిత్రం ప్రారంభం ఆ పద్యం, కథకు ఆధారం.
‘'నృపతి చంపితిన్, మగడు భూరిభుజంగము చేత చచ్చే నే
నాపద చెంది చెంది ఉదయార్కుని పట్టణమేగి, వేశ్యనై
పాపము కట్టుకొంటి, అట పట్టి విటుండైరాగచూసి, సం
తాపము చెంది అగ్ని పడి దగ్ధముగా కిటు గొల్లభామనై
రుూ పని కొప్పుకొంటి నృపతీ వగపేటికి చల్లచిందినన్’’దీని కథను గోపన్నకు ఇలా వివరించసాగాడు సిద్ధుడు. విక్రమపురి రాజ్యంలోని మహారాజు కామపాలుడు (ఎ.వి.సుబ్బారావు) ఒక గొల్లపడుచు (కృష్ణవేణి)ను చేపట్టాలని, అవకాశం కోసం చూసే స్త్రీలోలుడు. ఒకనాడు అడవిలో ఆమెను బలాత్కరించబోగా, అతని ఒరలోని కత్తితో అతన్ని ఆమె అంతం చేస్తుంది. ఆమెను బంధించబోయిన రాజభటుని నుంచి మరో దేశపు యువరాజు (రఘురామయ్య) ఆమెను కాపాడి, తన రాజ్యానికి తీసుకువెళ్లి, స్వయంప్రభ పేరుతో ఆమెకు సకల విద్యలు, చదువు, సంగీతం, నృత్యం, కత్తియుద్ధం మొదలైనవి నేర్పించి తన తల్లిదండ్రుల అనుమతితో ఆమెను వివాహం చేసుకుంటాడు.
ఒకనాడు తోటలో విహరిస్తున్న దంపతులను చూసి, స్వర్గంలోని మోహిని (అంజలీదేవి) యువరాజుపై మరులుగొంటుంది. పాముకాటుచే యువరాజును చంపించి, ఆ దేహాన్ని తనతో దేవలోకానికి తీసుకువెళుతుంది. అతనికి జీవం పోసి, తనను వరించమని కోరుతుంది. కాదంటే అతని భార్యను, వంశాన్ని నాశనం చేస్తాననటం, ఒక్క రాత్రి తన భార్యతో గడిపి ఆమెకు లొంగిపోతానని మాట ఇస్తాడు యువరాజు. ఆ ప్రకారం స్వర్గానికి వచ్చిన భార్యతో ఒక రేయి గడిపి, ఆ ఆనందంలో అక్కడ అమృతం దంపతులు సేవిస్తారు. తిరిగి మరునాడు భూలోకంలో రాణీవాసానికి వచ్చిన స్వయంప్రభ, భర్తను కలిసిన విషయం చెప్పినా ఎవరూ నమ్మరు. కొంతకాలానికి గర్భవతియైన ఆమెను అడవిలో వధించమని మహారాజు అనుజ్ఞ ఇవ్వటం, అమృతం సేవించిన కారణంగా ఆమెకు మరణం కలగకపోవడం, అక్కడనుంచి ఒక కోయగూడెంలో బాబును ప్రసవించి, అతడు దూరం కావడంతో ఉదయార్కుని పట్టణంలో ఓ వేశ్య ఇంట 18 సంవత్సరాలు గడుపుతుంది. ఆమె కొడుకు ఆ దేశ యువరాజుగా పెరుగుతాడు. ఆమె రూప లావణ్యాలు తగ్గకపోవటంతో, స్వయంప్రభను కలవాలని వెళ్లిన కుమారుని గుర్తించిన స్వయంప్రభ విచారంతో అక్కడినుండి వెళ్లి అడవిలో కార్చిచ్చుబడి ఒక గొల్లవానిచే కాపడబడి, వారింట ఆశ్రయం పొందుతుంది. దేవలోకంలో మోహిని, యువరాజుపై ప్రయోగించిన సృతిభంగం మందు కొన్నేళ్ళకి పనిచేయక, యువరాజు వేడికోలుపై మోహిని అతన్ని భూమికి పంపించివేస్తుంది. తల్లిదండ్రుల వద్దకు వచ్చిన యువరాజు, తన భార్య గురించి నిజం తెలియచేసి ఆమెకై వెదుకులాట మొదలుపెట్టి రాజ్యాలు తిరుగుతూ ఆమె వున్న గ్రామం చేరుకుంటాడు. ఆ గుర్రం ధాటికి చల్లనమ్మబోయిన ప్రభ కుండలు పగిలి చల్ల చిందగా, ఆమె నవ్వటం చూసి ప్రశ్నించిన యువరాజుకు తన కథను భూపతి భూపతి పద్యంగా వివరించటం, అది విన్న ఆమె భర్త, ఇంతలో అక్కడకు వచ్చిన ఆమె కుమారుడు నిజం తెలుసుకొని అందరూ ఏకం కావటంతో చిత్రం సుఖాంతమవుతుంది.
ఆ తరువాత 20 ఏళ్ళకు 1968లో ఇదే కథతో శేఖర్ ఫిలింస్ బేనర్‌పై ఎన్.టి.రామారావు, దేవిక జంటగా, విజయనిర్మల మోహినిగా ‘భామావిజయం’ పేరుతో చిత్రం రూపొందించారు. ఈ చిత్రానికి దర్శకుడు సి.పుల్లయ్యగారే కావడం విశేషం.
గొప్పింటి అల్లుడు
గొప్పింటి అల్లుడు 2000లో విడుదలైన తెలుగు చిత్రం.
గొప్పింటి అమ్మాయి
గొప్పింటి అమ్మాయి 1959 లో విడుదలైన తెలుగు డబ్బింగ్ సినిమా.
గోరంత దీపం
గోరంతదీపం: ఇది 1978లో విడుదలైన ఒక తెలుగుచిత్రం. ముత్యాలముగ్గు తరువాత బాపు, శ్రీధర్ ను హీరోగా తీసిన చిత్రం.ఘండికోట బ్రహ్మాజీరావు వ్రాసిన "ఒక దీపం వెలిగింది" నవల ఆధారంగా ఈ చిత్రం తీయబడింది. ఈ చిత్రంలో వాణిశ్రీ మేకప్ లేకుండా నటించింది. మోహన్ బాబు నుంచి, అత్తమామల నుంచి వాణిశ్రీ తనను తాను రక్షించుకోవడం చిత్రకథ. వాణిశ్రీ తండ్రిగా కాంతారావు నటించారు. చిత్రంలో కాంతారావుకు రాసిన సంభాషణలు గమనించదగ్గవి. ('నువ్వుతిన్న ఆహారాన్ని నువ్వే జీర్ణంచేసుకోవాలి', 'నువ్వు సుఖదుఖాలకు నువ్వేబాధ్యత వహించాలి' వంటివి.) పాటలలో కొన్ని'రాయినైనా కాకపోతిని', 'గోరంతదీపం కొండంత వెలుగు'. మోహన్ బాబుకు కొన్ని చరణాలు పి.బి.శ్రీనివాస్ పాడటం విశేషం.
ఈ సినిమా కోసం ఆరుద్ర నాలుగు పాటలను రచించారు.
గోవిందా గోవిందా
గోవిందా గోవిందా రాం గోపాల్ వర్మ దర్శకత్వంలో 1994లో విడుదలైన చిత్రం. ఇందులో నాగార్జున, శ్రీదేవి ప్రధాన పాత్రలు పోషించారు. తిరుమల ఆలయ నేపథ్యంలో ఈ చిత్రాన్ని తెరకెక్కించారు.
త్రేతా యుగం, కలియుగం మధ్య కాలంలో శ్రీ మహావిష్ణువు వేంకటేశ్వరుడిగా ఎందుకు భూమి వెలశాడో తెలిపే కథతో ఈ చిత్రం ప్రారంభమవుతుంది. కథ ప్రస్తుతం లోకి వస్తే బ్యాంకాక్ లోని ఓ తాంత్రికుడు వేంకటేశ్వరుడి కిరీటానికి ఓకన్యను బలి ఇవ్వడం ద్వారా, టెలి కైనెసిస్ అనే ప్రక్రియ ద్వారా లోకాన్ని తన గుప్పిట్లో పెట్టుకోవాలని ప్రయత్నిస్తుంటాడు. తిరుమల ఆలయంలోని ఆ కిరీటాన్ని దొంగిలించే బాధ్యత ముంబై లో పేరుమోసిన దొంగయైన పరేష్ అనే వ్యక్తికి అప్పగిస్తాడు. చిన్నప్పటి నుంచి బ్యాంకాక్ లో పెరిగిన నవీన అనే యువతి తన తల్లిదండ్రులిద్దరూ చనిపోవడంతో భారతదేశంలో తాడేపల్లి గూడెంలో ఉన్న తన బామ్మను వెంటతీసుకుని వెళ్ళడానికి వస్తుంది.
గోవుల గోపన్న
గోవుల గోపన్న 1968, ఏప్రిల్ 19న విడుదలైన తెలుగు సినిమా. తొలితరం సినీ నటీమణి లక్ష్మీరాజ్యం తన భర్త శ్రీధర్‌రావుతో కలిసి రాజ్యం పిక్చర్స్ అనే బేనర్‌పై ఈ చిత్రాన్ని నిర్మించింది. సి.ఎస్.రావు ఈ చిత్రానికి దర్శకునిగా పనిచేశాడు. బి.ఆర్.పంతులు దర్శకత్వంలో 1966లో వెలువడిన కన్నడ చిత్రం ఈ చిత్రానికి మాతృక.
అమాయకపు గోపన్న గోవులను పట్నంలోని ఛైర్మన్ నాగరాజు (గుమ్మడి) కుమార్తె తార, తన కారుకు అడ్డం వచ్చాయని కర్రతో కొడుతుంది. దానికి కోపించిన గోపన్న ఆమెపై చేయి చేసుకుంటాడు. ఈ సంగతి తన తండ్రికి చెబుతుంది తార (రాజశ్రీ) గోపన్నను అంతం చేయమని తన రౌడీలను పంపుతాడు నాగరాజు. నాగరాజు కుమారుడు, కస్తూరి (చలం) వారి బారినుండి గోపన్నను రక్షించి, అతని వేషంమార్చి లాయర్ నరసింహం (రేలంగి) ఇంటికి పంపుతాడు. అంతకుముందు తమ కుమార్తె రాధ(భారతి)కు భర్తగా తన స్నేహితుని కుమారుడు శేఖర్ ఎల్.ఎల్.బిని నిర్ణయించిన నరసింహం అతన్ని తన ఇంటికి ఆహ్వానిస్తాడు. ఇంతలో వచ్చిన గోపన్ననే శేఖర్‌గా భావించి ఆదరిస్తారు. రాధ, గోపన్నలు ప్రేమించుకుంటారు. పట్నం వచ్చిన శేఖర్‌ను, గోపన్నగా భావించిన నాగరాజు అనుచరులు అతన్ని బాగా చితక్కొట్టగా, వారినుంచి తప్పించుకొని నరసింహంవద్దకు వెళతాడు. అక్కడ గోపన్న కథ విని అతన్ని విద్యావంతునిగా చేస్తానని మాట ఇవ్వటం, వారిరువురూ ఒకరిగా నటిస్తూ చలామణి అవుతారు.
శేఖర్‌ను కలుసుకున్న తార అతన్ని ప్రేమించటం, ఆమెతో వివాహానికి శేఖర్ ఇష్టపడి, లాయర్ నరసింహంకు ఈ విషయం తెలియచేస్తాడు. శేఖర్ తండ్రి మరణానికి, వారి ఆస్తిపోవడానికి నాగరాజు కారణం అని నరసింహం చెప్పగా, ఆవేశంతో నాగరాజు వద్దకువెళ్ళి బందీ అవుతాడు. విద్యావంతుడైన గోపన్న తెలివిగా నాగరాజు సంపాదించిన శేఖర్ తండ్రి డైరీని, రాధతో కలిసి చేజిక్కించుకోవటం, నాగరాజు అక్రమ వ్యాపారాలు సాగించే డెన్‌లోవున్న శేఖర్‌ను విడిపించి, పోలీసులకు నాగరాజును, అనుచరులను స్వాధీనం చేయటం. రాధతో గోపన్న, తారతో శేఖర్, సి.ఐ.డి. రాజేశ్వరి (రాజీ) సుకన్యతో కస్తూరికి వివాహాలు జరగటంతో చిత్రం సుఖాంతం అవుతుంది.
ఈ చిత్రానికి మూలమైన కన్నడ సినిమాలో కన్నడ నటుడు రాజ్‌కుమార్ ప్రధాన పాత్రను పోషించాడు. 1966లో విడుదలైన ఈ చిత్రాన్ని బి.ఆర్.పంతులు నిర్మించి దర్శకత్వ బాధ్యతలు కూడా చేపట్టాడు. ఇదే చిత్రాన్ని హిందీలో ప్రముఖ నిర్మాతలు సుందర్‌లాల్ నహతా, డూండీలు విజయలక్ష్మీ పిక్చర్స్ బేనర్‌పై 1969లో పేరుతో నిర్మించారు. ఆ సినిమాలో జితేంద్ర నటించాడు.
ఆ తరువాత 1970లో తమిళంలో జయంత్ ఫిలిమ్స్ పతాకంపై అనే పేరుతో ఎం.జి.రామచంద్రన్ హీరోగా నిర్మించారు.
ఇలా ఒకే కథ కన్నడ, తెలుగు, హిందీ, తమిళ భాషల్లో చిత్రంగా రూపొంది విజయం సాధించటం విశేషం.
గ్రహణం
గ్రహణం పేరుతో కల వివిధ వ్యాసాల కొరకు చూదండి గ్రహణం (అయోమయ నివృత్తి)
గ్రహణం (ఆంగ్లం: Eclipse) ఖగోళంలో జరిగే ఒక దృశ్య సంఘటన. దీనిలో ఒక గ్రహం యొక్క నీడ మరొక గ్రహం మీద పడుతుంది.
చంద్రునికి సూర్యునికి మధ్యగా భూమి వచ్చి చంద్రుడి మీద భూమి నీడ పడుతుంది. దీన్ని చంద్ర గ్రహణం అంటారు. ఇది ఎప్పుడూ పౌర్ణమి నాడు కనిపిస్తుంది. చంద్ర గ్రహణం ఎక్కువ సమయం (కొన్ని గంటలు) మొత్తం అర్థగోళం అంతా కనిపిస్తుంది.
==సూర్య గ్రహణం ఏర్ప్ డు విఫ
భూమికి సూర్యుడికి మధ్యగా చంద్రుడు వచ్చినప్పుడు సూర్య గ్రహణం ఏర్పడుతుంది. ఇది ఇంచుమించు 7 ని. 40 సె. సమయం మాత్రమే ఉంటుంది. ఇది సంభవించినప్పుడు చంద్రుడు కక్ష్యలో భూమికి దగ్గరగా ఉన్నప్పుడు సంపూర్ణ సూర్య గ్రహణం అవుతుంది. ఎక్కువసార్లు ఇది పాక్షికంగానే సూర్యున్ని మూసివేయగలుగుతుంది.
గ్రామదేవతలు (సినిమా)
గ్రామాలలలో కొలిచే దేవతల గురించిన వ్యాసం కోసం గ్రామ దేవతలు చూడండి.
గ్రీకువీరుడు
గ్రీకువీరుడు 1998లో విడుదలైన తెలుగు చలనచిత్రం. శివనాగేశ్వర రావు దర్శకత్వం వహించిన ఈ చిత్రంలో అరుణకుమార్ నటించారు.
గృహప్రవేశం (1946 సినిమా)
గృహప్రవేశం ఎల్.వి.ప్రసాద్ దర్శకునిగా 1946 లో విడుదలైన చిత్రం. ఇందులో ఎల్వీ ప్రసాద్, భానుమతి ప్రధాన పాత్రలు పోషించారు. ఎల్. వి. ప్రసాద్ మొట్టమొదటగా దర్శకుడిగా మొదటి చిత్రం ఇది. త్రిపురనేని గోపీచంద్ ఈ సినిమాకు కథ, మాటలు రాశాడు.
భారత స్వాతంత్య్ర సిద్ధించిన సంధికాలం ఈ సినిమాకు నేపథ్యం. జానకి (భానుమతి) విద్యావంతురాలు, చైతన్యవంతురాలు. స్త్రీ స్వేచ్ఛ పట్ల సానుకూల దృక్పథాన్ని కలిగి ఉంటుంది. ఇంట్లో సవతి తల్లి తులశమ్మ (హేమలత) వేధింపులకు గురవుతూ ఉంటుంది. సోమలింగం (ఎల్‌.వి.ప్రసాద్‌)కు మహిళలంటే చిన్నచూపు. ఒకసారి జానకి సోమలింగం ఏర్పాటు చేసిన సభను తన స్నేహితురాళ్ళతో కలిసి చెడగొట్టి ఆ తరువాత ఆయనను అవమానించేలా వ్యంగ్య నృత్యనాటిక నొకదాన్ని ప్రదర్శిస్తుంది. తులశమ్మ నాటకాలరాయుడైన తన తమ్ముడు రమణారావు (సి.ఎస్‌.ఆర్‌.)కు జానకినిచ్చి పెళ్ళిచేయాలని ఉంటుంది. రమణారావు అప్పటికే ఓ నాటకాలమ్మాయి లలిత (జూనియర్‌ శ్రీరంజని)తో సహజీవనం చేస్తుంటాడు. అంతకు మునుపే మోసం చేసి సోమలింగం ఒడిలో ఉన్నట్టుగా దిగిన ఫొటో ఒకటి పేపర్లో అచ్చయి అతని ప్రతిష్ఠకు భంగం కలుగుతుంది. ఆ రాత్రి ఇంట్లోంచి బయటపడిన జానకి తాగుబోతుల నుండి తప్పించుకోవడానికి సోమలింగం ఇంట్లోకెళ్లి తల దాచుకుంటుంది. తన ఆశయం భంగం చేయడానికే వచ్చిందనుకుంటాడు. పోలీసులకు పట్టివ్వబోతే భార్యలా నటించి తప్పించుకుంటుంది. ఇంతలో సోమలింగం శిష్యుడు ఆచారి ఇదంతా గమనించి సోమలింగంపై దాడి చేస్తాడు. విరక్తి కలిగి సన్యాసం స్వీకరిస్తాడు. కథలో చాలా మలుపులు తిరిగి సోమలింగం లలితను ప్రేమించడం మొదలుపెడతాడు. రమణారావు ఎత్తుకు పైఎత్తు వేసి లలితతో అతని పెళ్ళి జరిపిస్తారు. జానకి తండ్రి సోమలింగానికి జానకినిచ్చి పెళ్ళి చేసి స్త్రీ పురుషులు సమానమే. ఇరువురు కలిసి సమాజ సేవ చేయాలని ఉద్బోధ చేస్తాడు.
గృహప్రవేశం (1977 సినిమా)
ఇదే పేరున్న ఇతర వ్యాసాలకోసం అయోమయ నివృత్తి పేజీ గృహప్రవేశం చూడండి.
గృహలక్ష్మి (1938 సినిమా)
గృహలక్ష్మి హెచ్.ఎం.రెడ్డి స్వీయ దర్శకత్వంలో 1938లో నిర్మించిన సాంఘిక చిత్రం. ఈ చిత్రం సామాజిక సందేశాన్ని ఇస్తూ నిర్మించారు. ఈ చిత్రానికి సోమరాజు రామానుజరావు రచించిన రంగూన్ రౌడీ అనే నాటకం ఆధారం. ఇందులో వేశ్యల కోసం పురుషులు తిరిగి తమ సంసారాలు పాడుచేసుకోవడం ఇతివృత్తం. చిత్తూరు నాగయ్యకు నటుడిగా ఇది మొదటి సినిమా.
నర్తకి మాధురి (కాంచనమాల) ని ప్రేమించిన డాక్టర్ కృష్ణారావు (రామానుజాచారి) తన భార్య రాధ (కన్నాంబ) ను నిర్లక్ష్యం చేస్తాడు. తాగుడుకు బానిస అయిన కృష్ణారావుపై విశ్వేశ్వరరావు అనే వ్యక్తిని హత్య చేసినట్లు అభియోగం మోపబడుతుంది. సాంఘిక సంస్కరణ పట్ల శ్రద్ధ చూపే గోపీనాథ్ (నాగయ్య) రాధను చేరదీసి ఆదుకుంటాడు. మాధురితో గొడవపడిన సందర్భంగా రాధ మతిస్థిమితం కోల్పోతుంది. అతనిలోని వేశ్యాలోలత్వం వలన అతని డబ్బు దస్కం కోల్పోతాడు. దైవవశాత్తు భార్య నోములు ఫలించి మరణదండన తప్పుతుంది. భార్యాపిల్లలు కలుసుకోవడంతో కథ సుఖాంతమౌతుంది.
హెచ్.ఎం.రెడ్డి రోహిణీ పిక్చర్స్ పతాకంపై గృహలక్ష్మి చిత్రాన్ని తీయాలని సంకల్పించారు. సోమరాజు రామానుజరావు రాసిన రంగూన్ రౌడీ ఆధారంగా సినిమా కథను అభివృద్ధి చేశారు. తర్వాతికాలంలో ప్రముఖ దర్శకునిగా ప్రఖ్యాతుడైన బి.ఎన్.రెడ్డి అప్పటికి పత్రికా నిర్వహణ వ్యాపారంలో ఉండేవారు. సినీరంగం, నాటకరంగాలపై అభిరుచి కలిగిన బి.ఎన్.రెడ్డిని హెచ్.ఎం.రెడ్డి సంప్రదించి రోహిణీ పిక్చర్స్ లో వాటా కొనుక్కోమని కోరారు. బి.ఎన్.రెడ్డి తన తండ్రిని ఒప్పించి రోహిణీ పిక్చర్స్ లో వాటా తీసుకుని ఈ సినిమా నిర్మాణంలో భాగస్వామి అయ్యారు.
సినిమాలో కథానాయకునిగా పనిచేసిన రామానుజాచారి ఇన్సూరెన్సు ఏజెంట్ గా పనిచేసేవారు. కథానాయికకు సోదరుడైన దేశభక్తుడు గోపీనాథ్ పాత్రకు చిత్తూరు నాగయ్యను తీసుకునేందుకు బి.ఎన్.రెడ్డి సిఫార్సు చేశారు. నాగయ్యకు ఇదే తొలిచిత్రం.
1938లో గృహలక్ష్మి సినిమా విడుదలైంది, మంచి విజయాన్ని సాధించింది. కల్లుమానండోయ్ బాబూ వంటి పాటలు ప్రజాదరణ పొందాయి. కొడవటిగంటి కుటుంబరావు, ఆంధ్ర వార పత్రికలో చిత్రసమీక్ష రాస్తూ ఎన్ని లోపాలున్నా గృహలక్ష్మి తెలుగు చిత్రాల్లో ఉత్తమమైనవి' అని రాశారు.
గృహలక్ష్మి సినిమాలోని "కల్లు మానండోయ్ బాబూ, కళ్ళు తెరవండోయ్" తర్వాతి కాలంలో వచ్చిన సారా ఉద్యమాల్లో ప్రచార గీతంగా పనికివచ్చింది. 1976లో విడుదలైన అందాల రాముడు సినిమాలోనూ ఓ పోరాట దృశ్యంలో కల్లుతాగిన రౌడీలను కొడుతూ కథానాయకుడు ఈ పాట ఆలపిస్తాడు.
గూఢచారి నెం.1
గూఢచారి నెం. 1 కోడి రామకృష్ణ దర్శకత్వంలో చిరంజీవి, రాధిక ప్రధాన పాత్రల్లో 1983 లో విడుదలైన డిటెక్టివ్ సినిమా. నెంబర్ 1 అనబడే ఒక ప్రభుత్వ ఏజెంటు దేశద్రోహుల్ని ఎలా పట్టుకున్నాడన్నది ఈ చిత్ర ప్రధాన కథాంశం. ఈ సినిమాలో చిరంజీవి తొలిసారిగా ఒక గూఢచారి పాత్రలో నటించాడు.
విజయ్ (చిరంజీవి) ఢిల్లీలో ఒక ప్రభుత్వ ఏజెంటు. అతన్ని ఒక ప్రత్యేకమైన ఆపరేషన్ కోసం ఒక అసాంఘిక కార్యకలాపాలు జరుగుతున్న చోటికి పంపిస్తారు. అక్కడ గోవిందరావు (రావు గోపాలరావు) రహస్యంగా ఓ స్థావరం నడుపుతూ ఉంటాడు. సుప్రీం అనే విదేశీ తీవ్రవాదితో చేతిలో కలిపి భారతదేశాన్ని నాశనం చేసి తన వశం చేసుకోవాలన్నది అతని పథకం. విజయ్ ని అంతం చేయమని గోవిందరావు తన అనుచరులకు పురమాయిస్తాడు కానీ వాళ్ళందరినీ అతను సమర్ధవంతంగా ఎదుర్కొంటాడు. ఈలోపు విజయ్ అమాయకుడైన గోవిందరావు కొడుకు చిట్టి (భానుచందర్) తో కలిసి అతని స్థావరంలోని ప్రవేశించి అక్కడ ఏదో జరుగుతోందని పసికడతాడు.
తరువాత సుప్రీం వచ్చి ఏజెంటె నంబర్ 1 ను ఎందుకు అడ్డుకోలేదని చీవాట్లు పెడతాడు. ఈలోపు విజయ్ సుప్రీంకి కావాలనే ఎదురుపడి అతని కాల్పులకు చనిపోయినట్లు నటించి వారిని నమ్మిస్తాడు. ఈలోపు విజయ్ తన పై అధికారి ఆనందమూర్తి (ప్రభాకర్ రెడ్డి) ద్వారా కుమార్ అనే చనిపోయిన వ్యక్తి ఫోటోలు సంపాదిస్తాడు. అందులో పక్షితీర్థం, అక్కడి పూజారి వైర్ లెస్ ఫోను పట్టుకున్నట్లు ఫోటోలు ఉంటాయి. విజయ్, వీరాస్వామితో కలిసి అక్కడికి వచ్చే ఒక పక్షి ద్వారా వారికి రహస్య సమాచారం అందుతున్నట్లు తెలుస్తుంది. అందులో సుప్రీం తన శిష్యుడు బర్కిలీ దొర ద్వారా ఒక ఫార్ములా ను పంపుతున్నట్లు సందేశం అందుతుంది. విజయ్ ఆ బర్కిలీ దొరలా మారు వేషం వేసి గోవిందరావు ఇంటిలో మకాం వేస్తాడు. తన నిజ స్వరూపం కనిపెట్టిన పూజారిని మట్టుపెట్టి అతని స్థానంలో వీరాస్వామిని ప్రవేశపెడతాడు. ఈలోపు అసలు బర్కిలో దొర అక్కడికి వస్తాడు. విజయ్ వాళ్ళందరినీ ఎదుర్కొని ఆ స్థావరాన్ని ధ్వంసం చేయడంతో కథ ముగుస్తుంది.
గూఢచారి 116
గూఢచారి 116 1966, ఆగస్టు 11న విడుదలైన తెలుగు సినిమా.
గూఢచారి 117
గూఢచారి 117 1989 లో కోడి రామకృష్ణ దర్శకత్వంలో విడుదలైన సినిమా. ఇందులో కృష్ణ, భానుప్రియ, మహేష్ బాబు ముఖ్య పాత్రల్లో నటించారు.
గుడిగంటలు
గుడిగంటలు 1964లో వి.మధుసూదన రావు దర్శకత్వంలో, ఎన్టీ రామారావు, కృష్ణకుమారి, జగ్గయ్య ప్రధాన పాత్రధారులుగా నిర్మితమైన మెలోడ్రామా ప్రధానమైన తెలుగు చలనచిత్రం. తమిళచిత్రం ఆలయమణి (శివాజీ గణేశన్) ఆధారంగా నిర్మించబడింది. (హిందీలో ఆద్మీ (దిలీప్ కుమార్) గా తీశారు) .
ఎన్.టి.ఆర్ శ్రీమంతుడు. జగ్గయ్య అతని స్నేహితుడు. తన ఎస్టేటులో పనిచేసే వ్యక్తి కూతురు కృష్ణకుమారి. ఎస్టేటుకు వచ్చిన రామారావు కృష్ణకుమారిని చూసి ఇష్టపడతాడు. ఐతే జగ్గయ్య, కృష్ణకుమారి ఒకరినొకరు ప్రేమించుకుంటారు. స్నేహితులిద్దరూ తమ ప్రేమకథలు చెప్పుకుంటారు కాని ఇద్దరి ప్రేయసి ఒకరే అని వారికి తెలియదు. చిత్రంలో రామారావు, జగ్గయ్యలు ప్రేమగురించి చర్చించే సన్నివేశంలో గోడమీద ఉన్న పెయింటింగులో రెండు పులుల మధ్య ఒక లేడి బొమ్మ ఉంటుంది. చిత్రకథను ఇది సింబాలిక్ గా చూపుతుంది. ఒక ప్రమాదంలో రామారావు కాళ్ళు దెబ్బతింటాయి. కృష్ణకుమారి, రామారావుకు పరిచర్యలు చేస్తుంది. కృష్ణకుమారి పట్ల జగ్గయ్య ఇష్టాన్ని రామారావు గమనిస్తాడు. తను స్వంతం అనుకున్న వస్తువులు వేరే వారు కోరితే భరింపలేని మనస్తత్వం రామారావుకు చిన్నప్పటి నుండి ఉంది. చిన్నతనంలో తనకిష్టమైన బొమ్మను తీసుకున్నస్నేహితుడు ఊబిలో పడిపోయి మరణిస్తునా రక్షించకుండా ఆనందం పొందుతుంటాడు. అదే సంఘటన అతడ్ని వెంటాడుతుంది. అదే మనస్తత్వంతో తన కిష్టమైన కృష్ణకుమారిని అభిలషించే జగ్గయ్యను చంపేయాలనుకుంటాడు. తనకు ఇష్టమైన సముద్రపు ఒడ్డున ఉన్న శిఖరం మీద నుండి జగ్గయ్యను తోసి చంపాలని ప్లాను వేసుకుంటాడు. ఐతే నిజం తెలుసుకుని తానే అక్కడినుండి సముద్రంలో దూకేస్తాడు. వేరే వ్యక్తి సాయంతో బ్రతికి సత్యదర్శనం పొంది అనేక భావావేశాల నుండి విముక్తుడౌతాడు.
తమిళంలో శివాజీ గణేశన్, ఎస్.ఎస్.రాజేంద్రన్, బి.సరోజా దేవి ముఖ్యతారాగణంగా తెరకెక్కిన భారీ నాటకీయ చలనచిత్రం "ఆలయమణి". ఉద్వేగభరితుడు, అసూయగ్రస్తుడు అయిన వ్యక్తి, అతని వల్ల కల్లోలపడిన అతని స్నేహితుల ప్రేమ ఇందులో ప్రధాన కథాంశం. సినిమా తమిళనాట మంచి విజయాన్ని సాధించింది.
గుడిగంటలు క్లైమాక్స్ భాగాలను కేరళ తీరంలోని వర్కెలా వద్ద తీశారు. అక్కడి సముద్రపు గట్టు కొండపక్కన వందలాది అడుగుల పాటు కోసినట్టుగా ఉంటుంది. ఈ స్పాట్లో క్లైమాక్సుకు సంబంధించిన ఉద్వేగభరితమైన, నాటకీయమైన సన్నివేశాలు, పాట తీశారు.
ఏ భాషలోనైనా మానసిక విశ్లేషణతో కూడిన చిత్రాలు తక్కువగా వస్తాయి. తెలుగులో మరీ తక్కువ వచ్చాయి. గుడిగంటలు, ఆత్మబలం, కృష్ణవేణి మొదలైన చిత్రాలు ఆ కోవకు వస్తాయి. సినిమాలలో మంచివారు (హీరో మున్నగువారు), చెడ్డవాళ్ళు (విలన్ వైపు) గా రెండు గ్రూపులుగా కనిపిస్తారు. ఒక్క మనిషిలోనే కలిసుండే మంచి చెడును చూపించే చిత్రం గుడిగంటలు. వస్తువు, మనిషి పట్ల ఓవర్ పొజెసివ్ నెస్, కొంత శాడిజం, అసూయ, కొన్నిసమయాలలో కరుణ, ప్రేమ విటన్నిటిని కలిగి ఉన్న మనిషిగా రామారావు పాత్ర రూపొందింది. తొలుత పాత్రకు, పరివర్తన చెందిన పాత్రకు మధ్య వైవిధ్యం కూడా గొప్పగా ప్రదర్శితమయ్యింది. 'జన్మ మెత్తిరా అనుభవించితిరా పాట ', సాహితీ పరంగా, సంగీతపరంగా, చిత్రీకరణ పరంగా, అభినయ పరంగా తెలుచు చిత్రగీతాలలో అత్యుత్తమ గీతాలలో ఒకటిగా చెప్పవచ్చు. అనెక వైరుధ్యాలున్న కథానాయకుడిలో కళాకారుడ్ని (చిత్రకారుడిగా) చూపడం, పాత్ర రూపకల్పనలో చూపిన శ్రధ్ధను తెలియజేస్తుంది. రామారావు నటనలో కొన్ని సార్లు మాతృకలోని శివాజీ నటనను గమనించగలం. (జగ్గయ్య, కృష్ణకుమారి మేడపై నుండి దిగుతున్నపుడు చూడటాన్ని రామారావు కోపంతో గమనించడం, రామారావుతో అతని అంతరాత్మ మాట్లాడుతున్నపుడు)
గులేబకావళి కథ
గులేబకావళి కథ 1962 సంవత్సరంలో విడుదలైన జానపద తెలుగు సినిమా. 
పాటలీపుత్ర మహారాజు (మిక్కిలినేని) కు ఇద్దరు భార్యలు. రెండవ భార్య (ఛాయాదేవి) కు ముగ్గురు కొడుకులు. పెద్ద భార్య (ఋష్యేంద్రమణి) ఒక సిద్ధుని వరంచేత గర్భవతి అవుతుంది. ఆమెకు పుట్టిన బిడ్డ వల్ల తనకు చూపు పోతుందని తెలుసుకున్న మహారాజు ఆమెను అడవులకు పంపిస్తాడు. అక్కడ ఆమెకు జన్మించిన కుమారుడు విజయుడు (రామారావు) కోయగూడెంలో పెరిగి పెద్దవాడవుతాడు.
మహారాణి తమ్ముడు (రాజనాల) రాజ్యాధికారం కోసం ఎత్తులు వేస్తుంటాడు. ఇంతలో రాజుకు కళ్ళుపోతాయి. 'గులేబకావళి' పుష్పం తెచ్చి రాజు కన్నులకు తాకిస్తే చూపు వస్తుందని తెలియడంతో దానిని తేవడానికి ముగ్గురు మూర్ఖులైన చిన్న భార్య కొడుకులు బయలుదేరతారు. విజయుడు కూడా ప్రయాణమవుతాడు.
త్రోవలో యుక్తమతి (జమున) అనే వగలాడి వేసిన పావుల పందెంలో అన్నలు ముగ్గురు ఓడిపోయి బందీలవుతారు. విజయుడు మారువేషంలో పందెంలో పాల్గొని ఆమెను ఓడిస్తాడు. ఫలితంగా ఆమె తన మనస్సును అర్పించి సోదరులను మిగిలిన వారిని విడుదల చేస్తుంది. 
విజయుడు గులేబకావళి పుష్పాన్ని సాధించి తెస్తుండగా సోదరులు దానిని తస్కరించి విజయుడిని బావిలో పడవేసి రాజ్యానికి చేరతారు. బావిలోంచి బయటపడ్డ విజయుడు ఒక తాపసి సహాయంతో తిరిగి గులేబకావళి పుష్పాన్ని సాధించడమే కాక గులేబకావళిని పెళ్ళిచేసుకొంటాడు. రాజ్యానికి వచ్చిన అన్నల పెట్టెలో పుష్పానికి బదులు చీపురు కట్ట వుండటం చూసి ఆశ్చర్యపోతారు. విజయుడు సమయానికి వచ్చి తండ్రికి చూపు తెప్పించడమే గాక వక్రకేతుతో పోరాడి అంతమొందిస్తాడు.
ఈ సినిమాకు సంగీతదర్శకత్వం జోసెఫ్ కృష్ణమూర్తి వహించగా, పాటలన్నీ సి.నారాయణ రెడ్డి రాశారు. జోసెఫ్ కృష్ణమూర్తికి సంగీత దర్శకునిగానూ, సినారెకు గేయ రచయితగానూ ఇదే తొలిచిత్రం.
గుమస్తా
ఇది ఆత్రేయ రచించిన "ఎన్.జి.ఓ." అనే నాటిక ఆధారంగా నిర్మించబడినది.
గుండమ్మగారి కృష్ణులు
గుండమ్మగారి కృష్ణులు 1987లో విడుదలైన తెలుగు చలనచిత్రం. రేలంగి నరసింహారావు దర్శకత్వం వహించిన ఈ చిత్రంలో రాజేంద్ర ప్రసాద్, రజని,శుభలేఖ సుధాకర్, పూర్ణిమ నటించగా, కె. చక్రవర్తి సంగీతం అందించారు.
గుంటూరు గుండమ్మ కథ
గుంటూరు గుండమ్మ కథ 1995లో విడుదలైన తెలుగు చలనచిత్రం. జి.సి.శేఖర్ దర్శకత్వం వహించిన ఈ చిత్రంలోసురేష్, సింధుజ నటించగా, రాజ్ - కోటి సంగీతం అందించారు.
గుప్పెడు మనసు
కె. బాలచందర్ దర్శకత్వంలో 1979లో వచ్చిన ఒక తెలుగు చిత్రం. సాధారణ చిత్రాలకు భిన్నంగా బాలచందర్ సినిమాలన్నీ సాగుతాయి. అసాధారణమనుకున్న విషయం ఒకటి తనకు సంభంధించిన మనుషుల మధ్యే చోటుచేసుకోవటంతో , సుజాత మనసులోని సంఘర్షణ కొత్తకోణంలో ఆవిష్కృతమౌతుంది ఈ చిత్రంలో. సుజాత, శరత్ బాబు భార్యాభర్తలు. సుజాత సెన్సారు సభ్యురాలు. సరిత (వయసులో వారికన్నా చాల చిన్నది) వారి కుటుంబ స్నేహితురాలు. సుజాత ఒక చిత్రం సెన్సారు చేసేటపుడు అభ్యంతరం చెప్పిన సంఘటన వారి కుటుంబంలోనే తారసిల్లుతుంది. ఇదీ చిత్రకథ. బాలమురళీ కృష్ణ పాడిన ఆత్రేయ గీతం మౌనమే నీ భాష ఓ మూగమనసా ఈ చిత్రంలోనిదే.
గురు (సినిమా)
గురు తెలుగులో విడుదలైన ఒక డబ్బింగ్ సినిమా.
ఆటలమ్మ
ఆటలమ్మ (Chicken pox) లేదా అమ్మవారు అని సాధారణంగా పిలవబడే ఈ వైరల్ వ్యాధిని వైద్య పరిభాషలో వారిసెల్లా జోస్టర్ ("Varicella zoster") అని వ్యవహరిస్తారు. ఈ వ్యాధి చిన్నతనంలో ప్రతి పిల్లవాడికి సోకి నయమవడం సర్వసాధారణం. ఆటలమ్మ వారిసెల్లా జోస్టర్ వైరస్ ద్వారా సంక్రమిస్తుంది, ఈ వైరస్‌ను హ్యూమన్ హెర్పిస్ వైరస్ 3 అని కూడా వ్యవహరిస్తారు.
ఆటలమ్మలో రెండు రకాలున్నాయి. ఒకటి ఆటలమ్మ, రెండోది ముత్యాలమ్మ. 
ఆటలమ్మ మశూచికం వ్యాధిలా తీవ్రమైన జబ్బుకాదు. అయినా కొన్నిసార్లు ప్రమాదకరంగా మారనూవచ్చు. ఆటలమ్మ ప్రపంచంలో ఇంకా పూర్తిగా నిర్మూలించబడలేదు. దీన్ని చాల మంది అమ్మ వారు అని తేలికగా తీస్కుంటారు, అంతే కాక మంచిది అనేలా బావిస్తారు. నిజానికి యిది ఒక వైరస్, మన పూర్వికులు దైవంగా బావించే ఈ వ్యాధి 'ఆటలమ్మ' క్రిములు శరీరంలో ప్రవేశించిన 4,5, రోజుల తర్వాత వ్యాధి లక్షణాలు పైకి కనబడతాయి. వైద్య నిపున్ని సంప్రదించడం చాల మంచిది, మూడ నమ్మకాలతో నిర్లక్చ్యం చేయరాదు. ఆటలమ్మ విషయంలో మశూచికం వ్యాధిలోలాగా కాకుండా ఆరాంభంలోనే పొక్కులు కనిపిస్తాయి. కొద్దిగా జ్వరం కూడా వస్తుంది. రోగం సోకిన కొన్ని గంటలలో వంటిమీద పొక్కులు కనిపిస్తాయి. మరికొన్ని గంటలలో ఆ పొక్కులలో నీరు చేరుతుంది. ఒకటి రెండు రోజుల తర్వాత వాటిలో చీము చేరుతుంది.
ఆటలమ్మ మొదట నోటిలోపల, శరీరం పైభాగాన ఆరంభం అవుతుంది. తర్వాత ముఖం, రొమ్ము, చేతులు, కాళ్ళు, ఇలా వివిధ భాగాలకు వ్యాపిస్తుంది. ముఖంమీద, కాళ్ళు, చేతులలో కణువుల వద్ద, కొద్దిపాటి పొక్కులే ఉంటాయి. చంకలు, భుజం, తొడల ప్రాంతంలో ఎక్కువ పొక్కులు కనిపిస్తాయి. పొక్కులు సంపులు సంపులుగా ఉంటాయి.నీళ్ళతో నిండిన పొక్కులు సులభంగా చిట్లిపోతాయి. పొక్కులలో చీము చేరేటప్పుడు జ్వరం రాదు. పొక్కులు రాలి నప్పుడు ఎర్రపుండు ఏర్పడవచ్చు. కాని మశూచికంలోలాగ గుంటలు పడవు, మచ్చలూ ఏర్పడవు.
ఆటలమ్మ సోకిన బిడ్డను, తక్కిన పిల్లలతో కలసి ఆడుకోనివ్వరాదు. తక్కిన పిల్లలకు దూరంగా ఉంచాలి. మశూచికం వచ్చినప్పుడు తీసుకునే జాగ్రత్తలన్నీ ఆతలమ్మ సోకినప్పుడూ తీసుకోవాలి. నీటి బొబ్బలు శరీరం మెడ ఏర్పడుతుంది. అలా మొదలయిన నీటి బొబ్బలను గోర్లతో గీకరాదు, గోర్లతో గీకడం వల్ల మరింత ఎక్కువ అయ్యే ప్రమాదం ఉంది. రోగిని చల్లటి ప్రదేశంలో ఉంచాలి, పలుచన అయిన దుస్తులు ధరించాలి. చేతి గోర్లను కతిరించడం చాలా ముఖ్యం. వైద్య నిపుణులు యిచ్చిన మందులను వాడటం చాలా ముఖ్యం.
ఇదికూడా ఆటలమ్మ రోగ క్రిమివల్ల సంక్రమించే వ్యాధే అని చెప్పలి. రోగనిరోధక శక్తి తక్కువగా వున్న వాళ్ళ శరీరమంతటా, రోగనిరోధక శక్తి ఎక్కువగావున్న వాళ్ళకు శరీరంలో ఏదో ఒక భాగాన ఈ వ్యాధి సోకుతుంది. ఈ వ్యాధి సోకినప్పుడు జ్వరం బాగా వస్తుంది. వెన్నెముక చుట్టూవున్న జీవకణాల్ని ఈ వ్యాధి బాధిస్తుంది. దేహంలో ఉద్రేకం ఏ భాగంలో కలుగుతుందో ఆ భాగంలో ఈ వ్యాధి సోకుతుంది. మొట్టమొదట పొక్కులు కనిపిస్తాయి. పొక్కులలో నీళ్ళు చేరి తర్వాత చీము పడతాయి. అలా మొదలయిన నీటి బొబ్బలని గోర్లతో గీకరాదు. గోర్లతో గీకడం వల్ల మరింత ఎక్కువ అయ్యే ప్రమాదం ఉంది. రోగిని చల్లటి ప్రదేశంలో ఉంచాలి, పలుచన అయిన దుస్తులు ధరించాలి. చేతి గొర్లను కత్తిరించడం చాల ముఖ్యం. వైద్య నిపుణులు యిచ్చిన మందులను వాడటం చాల ముఖ్యం.
హేండ్సప్
హాండ్సప్ 2000లో శివనాగేశ్వరరావు దర్శకత్వంలో విడుదలైన తెలుగు హాస్య భరిత చిత్రం. ఇందులో జయసుధ, నాగేంద్రబాబు, బ్రహ్మానందం ముఖ్యపాత్రలు పోషించారు.
హైదరాబాదు నగరం బాంబు పేలుళ్ళతో దద్దరిల్లుతుంటుంది. హైదరాబాదు పోలీసులు, ప్రాంతీయ సి. బి. ఐ అధికారులు సమస్యను అరికట్టడంలో విఫలమవుతారు. దాంతో ఢిల్లీ నుంచి సరస్వతి అనే కొత్త సి. బి. ఐ ఆఫీసరుని నియమిస్తుంది ప్రభుత్వం. ప్రాంతీయ సి. బి. ఐ అధికారియైన గిరిబాబు ఆమెకు పెద్దగా సహకారం అందకుండా ఉండాలని పెద్దగా అనుభవం లేని ముద్దుకృష్ణ, జగన్ అనే అధికారులుని ఆమెకు సహాయకులుగా నియమిస్తాడు. ఇలా చేస్తే వాళ్ళు కలిగించే ఇబ్బందుల వల్ల ఆమె సకాలంలో పనిచేయకుండా ఉంటే పై అధికారుల నుంచి తను చేపట్టిన పని ఎంత క్లిష్టమైన పనో నిరూపించాలని అతని పథకం.
జగన్, ముద్దుకృష్ణ ఇద్దరూ తెలివి తక్కువ తనంలో ఒకరికొకరు పోటీ పడుతుంటారు. తుగ్లక్ అనే హిందీ వ్యక్తి హైదరాబాదు తన స్థావరంగా చేసుకుని నగరంలో బాంబు పేలుళ్ళతో అస్థిరపరచాలనుకుంటూ ఉంటాడు. అతని అనుచరులెవరికీ హిందీ తెలియకపోవడంతో ఒక అనువాదకుడిని నియమించుకుంటాడు. సరస్వతి చార్జి తీసుకోగానే జగన్, ముద్దు కృష్ణల అమాయకత్వం వల్ల ఆమె పథకాలు బెడిసికొడుతుంటాయి. అయినా సరే ఆమె వాళ్ళిద్దరి సహాయంతోనే కేసుకు ఛేదించాలనుకుంటుంది.
హంతకుడెవరు
ఇది ఒక డబ్బింగ్ సినిమా
హంతకులు దేవాంతకులు
కృష్ణ,జ్యోతిలక్ష్మి
హనుమాన్ పాతాలవిజయం
హనుమాన్ పాతాళ విజయం 1959లో విడుదలైన తెలుగు చలనచిత్రం. బాబూ భాయ్ మిస్త్రీ దర్శకత్వం వహించిన ఈ చిత్రంలో ఎన్.ఎన్.త్రిపాఠి, గిరిజ నటించగా, విజయభాస్కర్ సంగీతం అందించారు.
హరిశ్చంద్ర (1935 సినిమా)
హరిశ్చంద్ర పి.పుల్లయ్య దర్శకత్వంలో స్టార్ కంబైన్స్ పతాకంపై కన్నాంబ, అద్దంకి శ్రీరామమూర్తి, భీమారావు ప్రధాన పాత్రల్లో నటించిన 1935 నాటి తెలుగు పౌరాణిక చలన చిత్రం. ఈ సినిమాతో కన్నాంబ, అద్దంకి శ్రీరామమూర్తి తెలుగు తెరకు పరిచయం అయ్యారు. సినిమా మంచి విజయం సాధించింది.
తర్వాతి కాలంలో ప్రఖ్యాతి పొందిన తెలుగు సినిమా నటులు కన్నాంబ, అద్దంకి శ్రీరామమూర్తిలకు ఇది తొలి చలన చిత్రం. నటులు - పాత్రల వివరాలు ఇలా ఉన్నాయి:హరిశ్చంద్ర చిత్రం మంచి ప్రేక్షకాదరణ పొంది విజయవంతం అయింది.
హరిశ్చెంద్రుడు (1981 సినిమా)
ఈ సినిమా భారతదేశంలో రాజకీయ చిత్రాల నిర్మాణానికి నాంది పలికింది. దీనికి 1981వ సంవత్సరం, ఏప్రిల్ 23వ తారీఖున ఢిల్లీలో జరిగిన 28వ భారత జాతీయ చలనచిత్ర పురస్కారాలలో నేటి రాజకీయనాయకుల కపట ప్రవర్తన, వాళ్ల దుష్టచర్యలను బహిర్గతం చేసినందుకు ఉత్తమ తెలుగు సినిమాగా ఎంపిక అయి రజతకమలాన్ని గెలుచుకుంది.
హరిప్రసాదరావు స్వార్థపరులకు, నీతిబాహ్యులైన రాజకీయవేత్తలకు ప్రతీక. రాజకీయ చదరంగంలో ఎదుటివారిని చిత్తుచేసి తన స్వార్థాన్ని చూసుకోవడంలో అందె వేసిన చెయ్యి అతనిది. తన ప్రయోజనం కోసం అతడు చేయని అక్రమం లేదు. అతనికి వరుసకు బావమరిది అయిన హరిశ్చెంద్రుడు సత్యం కోసం ప్రాణాలిచ్చే వ్యక్తి. హరిశ్చెంద్రుని కొడుకుకు, హరిప్రసాదరావు కూతురుకు వివాహం చేయడానికి నిశ్చితార్థం జరుగుతుంది. కుమార్తె పెళ్ళి చూసుకోవడానికి వీలు లేకుండా హరిప్రసాదరావు భార్య మరణిస్తుంది. చివరిక్షణంలో తన కూతురును జాగ్రత్తగా చూసుకోమని ఆ యింటిలో పనిచేసే మాణిక్యం చేతిలో పెడుతుంది. వయసులో ఉన్న మాణిక్యంపై కన్నువేసిన హరిప్రసాదరావు ఆమెను బలాత్కరించి లోబరుచుకుంటాడు. ఈ సంగతి తెలిసిన మాణిక్యం భర్త హరిప్రసాదరావును మట్టుపెట్టబోతే, అతడినే హరిప్రసాదరావు చంపి దానికి ఆత్మహత్య రంగు పులిమి నేరం నుండి తప్పించుకుంటాడు. అయినా నిజం తెలిసిన ప్రజలంతా హరిప్రసాదరావును యేవగించుకుంటారు. ఫలితంగా ఎన్నికలలో ఓడిపోతాడు. ఎన్నికలలో వెదజల్లిన డబ్బంతా వృధా కావడంతో బెంగతో మంచం పడతాడు హరిప్రసాదరావు. బాకీదార్లు ఇంటి నుండి తరిమివేస్తే చివరకు మాణిక్యమే అతనికి దిక్కవుతుంది.
సత్య హరిశ్చంద్ర (1965 సినిమా)
సత్య హరిశ్చంద్ర విజయా పతాకంపై కె.వి.రెడ్డి దర్శకత్వంలో ఎన్.టి.రామారావు, ఎస్.వరలక్ష్మి, నాగయ్య, ముక్కామల వంటి తారాగణంతో కూడిన 1965 నాటి పౌరాణిక చలనచిత్రం. సత్యం యొక్క గొప్పదనాన్ని సందేశంగా కలిగిన హరిశ్చంద్ర మహారాజు పౌరాణిక గాథను సినిమాగా మలిచారు. ఈ సినిమా ఆర్థికంగా పరాజయం పాలైంది.
సత్య హరిశ్చంద్ర సినిమా భారీ పరాజయాన్ని పొందింది. ఎన్.టి.రామారావు, నాగయ్య వంటి నటులతో కూడిన భారీతారాగణం, కె.వి.రెడ్డి లాంటి ప్రఖ్యాత దర్శకుడు, విజయ ప్రొడక్షన్స్ వంటి విజయవంతమైన నిర్మాణ సంస్థ ఉన్నా ఆర్థికంగా విజయవంతం కాలేదు.
హలో బ్రదర్
హలో బ్రదర్ 1994 లో ఇ. వి. వి. సత్యనారాయణ దర్శకత్వంలో నాగార్జున ద్విపాత్రాభినయం చేయగా రమ్యకృష్ణ, సౌందర్య జంటగా నటించి మంచి ప్రజాదరణ పొందిన సినిమా ఇది.
ఎస్. పి. చక్రవర్తి మిశ్రో అనే బందిపోటు దొంగను నిర్భందిస్తాడు. తప్పించుకోవడం కోసం మిశ్రో తనను తానే కాల్చుకోవడంతో పోలీసులు అతన్ని చికిత్స కోసం ఆసుపత్రికి తీసుకుని వస్తారు. అదే సమయానికి చక్రవర్తి భార్య ఇద్దరు కవల పిల్లలకు జన్మనిస్తుంది. ఆ పిల్లలిద్దరూ దగ్గర్లో ఉంటే అసంకల్పితంగా ఒకరినొకరు అనుకరిస్తారని వైద్యులు చెబుతారు. మిశ్రో చక్రవర్తి భార్త గీతను గాయపరిచి వారిలో ఒక పిల్లాడిని తీసుకుని పారిపోతాడు. చక్రవర్తి అతణ్ణి వెంబడిస్తుంటే మిశ్రో ఆ పిల్లాడిని రైలు పట్టాలపై పడుకోబెట్టేస్తాడు. చక్రవర్తి అతన్ని కాల్చి చంపుతాడు. రైలు పట్టాలపై ఉన్న బిడ్డను వేరే దంపతులు చేరదీస్తారు.
హీరో - 76
హీరో -76 1976 లో విడుదలైన తెలుగు డబ్బింగ్ సినిమా.
హేమా హేమీలు
ఒక జమీందారు దగ్గర కోట్ల విలువ చేసే వజ్రాల కిరీటం ఉంటుంది. జమీందారు బావమరిది దానికోసం ప్రయత్నించి జమీందారు కుటుంబాన్ని ఛిన్నాభిన్నం చేస్తాడు. జమీందారు పెద్ద కొడుకు రఘుబాబు, జమీందారు భార్య, జమీందారు కూతురు విజయ, దివాన్ శివరామయ్య ఒక చోట చేరుకుంటారు. జమీందారు చిన్నకొడుకు రామచంద్రబాబు ఒక పల్లెలో పెరుగుతాడు. దివాన్ కొడుకు రాజా ఒక బ్యాంక్ ఉద్యోగి ఆలనాపాలనలో పెరిగి పెద్దవాడవుతాడు. దివాన్ భార్య, కూతురు సీత ఒక పల్లె చేరుకుంటారు. రఘుబాబు పెరిగి పెద్దవాడయి తమ కుటుంబానికి అన్యాయం చేసినవారిపై పగ తీర్చుకోవడానికి రెడ్ లయన్ అనే మారుపేరుతో ఒక ముఠా ఏర్పాటు చేసుకుంటాడు. నల్లపిల్లి పేరుగల ఒక బందిపోటు ముఠా నాయకుడు త్రిలింగా బ్యాంకుపై దాడి చెసి, మేనేజర్‌ను హతమార్చి, జమీందారుకు చెందిన వజ్రకిరీటాన్ని అపహరిస్తాడు. రాజా తనపెంపుడు తండ్రిని హతమార్చినవారిపై పగతీర్చుకోవడానికి నైట్ కింగ్‌గా అవతరించి అడుగడుగునా రెడ్ లయన్‌కు, నల్లపిల్లికి అడ్డుతగులుతుంటాడు. ఒక సారి రాజా రెడ్ లయన్‌ను కలుసుకోయినప్పుడు నల్లపిల్లి జరిపిన కాల్పులవల్ల రఘుబాబు మరణిస్తాడు. దివాన్ శివరామయ్య రఘుబాబు మృతదేహాన్ని భద్రపరుస్తాడు. ఒక పల్లెలో ఆయనకు రామచంద్రబాబు కనిపిస్తాడు. అతడెవరో తెలియని దివాన్ శివరామయ్య అతడిని తీసుకువెళ్ళి ఇంట్లో రఘుబాబు స్థానంలో ప్రవేశపెడతాడు.
హిట్లర్ (సినిమా)
హిట్లర్ 1997 లో ముత్యాల సుబ్బయ్య దర్శకత్వంలో వచ్చిన చిత్రం. ఎడిటర్ మోహన్ సమర్పించగా ఎం. ఎల్. మూవీ ఆర్ట్స్ పతాకంపై ఎం. వి. లక్ష్మి నిర్మించిన ఈ చిత్రంలో చిరంజీవి, రంభ ప్రధాన పాత్రలు పోషించారు. ప్రముఖ నటుడు మరియు రచయిత ఎల్. బి. శ్రీరామ్ ఈ చిత్రానికి సంభాషణలు అందించాడు. ఈ చిత్రం 42 కేంద్రాల్లో శతదినోత్సవం పూర్తి చేసుకుంది. 1996 లో మలయాళం లో ఇదే పేరుతో వచ్చిన విజయవంతమైన చిత్రం తెలుగు చిత్రానికి మూలం. మలయాళంలో మమ్ముట్టి, శోభన జంటగా నటించారు.
కోటి స్వరపరిచిన ఈ చిత్రంలోని పాటలు బహుళ ప్రజాదరణ పొందాయి. లహరి మ్యూజిక్ కంపెనీ ద్వారా విడుదల అయ్యాయి.
చూసొద్దాం రండి
ఎల్. ఆర్. ఈశ్వరి ఈ సినిమాలో చివరి సారిగా పాడింది.
ఇదా లోకం
ఇదాలోకం 1973లో కె.ఎస్.ప్రకాశరావు దర్శకత్వంలో విడుదలైన తెలుగు సినిమా. శోభన్ బాబు, శారద జంటగా తీసిన ఈ చిత్రాన్ని ఆరు లక్షల పెట్టుబడితో నిర్మించారు. ఈ సినిమాకు చక్రవర్తి అందించిన సంగీతం బాగా విజయవంతమై ఆయనకు పేరు తెచ్చిపెట్టింది. సినిమాలో జ్యోతిలక్ష్మి శృంగార నృత్యంతో చిత్రీకరించిన "గుడి వెనక నా సామి గుర్రమెక్కి కూచున్నాడు" పాట ప్రేక్షకాదరణ పొందడంతో తిరిగి అదే పాట రీమిక్సును 2009లో విడుదలైన కుబేరులు చిత్రంలో జ్యోతిలక్ష్మిపై తిరిగి చిత్రీకరించారు ఈ సినిమా నిర్మాణంలో తండ్రి వద్ద సహాయదర్శకుడిగా, ఆ తరువాతి కాలంలో ప్రముఖ దర్శకుడైన కె.రాఘవేంద్రరావు పనిచేశాడు.
ఇదేనా ప్రపంచం
ఇదేనా ప్రపంచం 1987లో విడుదలైన తెలుగు చలనచిత్రం. ఎం.సుబ్బయ్య దర్శకత్వం వహించిన ఈ చిత్రంలో రాజశేఖర్, జీవిత, శారద నటించగా, కె. చక్రవర్తి సంగీతం అందించారు.
ఇద్దరు అమ్మాయిలు
ఇద్దరు అమ్మాయిలు 1970లో విడుదలైన తెలుగు సినిమా. దీనికి "కప్పు బిలుపు" (1969) అనే కన్నడ సినిమా మాతృక. ఇందులో వాణిశ్రీ ద్విపాత్రాభినయం చేసి అక్కినేని నాగేశ్వరరావు మరియు శోభన్ బాబుల సరసన నటించింది.
ఇద్దరూ ఇద్దరే (1990 సినిమా)
ఇద్దరూ ఇద్దరే 1990, సెప్టెంబరు 6న విడుదలైన తెలుగు సినిమా.
ఇద్దరు కిలాడీలు
ఇద్దరు కిలాడీలు 1983 లో రేలంగి నరసింహారావు దర్శకత్వంలో విడుదలైన సినిమా. ఇందులో సుమన్, భానుచందర్, జయసుధ ముఖ్య పాత్రలు పోషించారు.
రాజా, రంగా అనే ఇద్దరు యువకులు ధనవంతుల దగ్గర ఉన్న సంపదను దోచుకుని పేదవాళ్ళకి పంచిపెడుతూ, పట్టుబడినప్పుడల్లా జైలుకు వెళ్ళి వస్తుంటారు. అలా ఒకసారి జైలుకు వెళ్ళగా వారిని కొండాపురం అనే ఊరికి చెందిన యువకుడి దీనగాథ కదిలిస్తుంది. అతను అమాయకుడనీ పెద్దిరాజు, బుల్లిరాజు అనే తండ్రి కొడుకుల వల్ల తనకు తీరని అన్యాయం జరిగిందని చెబుతాడు. వారిద్దరి వల్ల ఆ ఊరిలో జనాలు చాలా ఇబ్బందుకు ఎదుర్కొంటున్నారని తెలుసుకుంటారు. అప్పటి దాకా దొంగతనం చేయడం, పేదలకు పంచిపెట్టడం, జైలుకెళ్ళి రావడం తప్ప ప్రత్యేకంగా లక్ష్యమేమీ లేని ఆ ఇద్దరూ, ఆ ఊరి బాగు కోసం పోరాడాలనుకుంటారు.
ఆ ఊరికి వెళ్ళగానే పెద్దిరాజు, బుల్లిరాజు చేతిలో మోసపోయిన అనేకమంది అమాయకులు కనిపిస్తారు. అందులో దమయంతి అనే ఒక ఉపాధ్యాయుడి భార్య. ఆమెను మానభంగం చేసి భర్తను చంపేసి వ్యభిచారి అనే ముద్ర వేస్తారు. నారాయణ అనే రైతుకూలీకి ఇచ్చిన భూమిని బలవంతంగా లాక్కుని అతన్ని పిచ్చివాణ్ణి చేసుంటారు. రైతుల దగ్గర బలవంతంగా పన్నులు చేస్తుంటారు. రాజా, రంగా ఇద్దరూ ఊర్లోకి రాగానే ఈ దురాగతాన్ని ఎదుర్కొని బుల్లిరాజుకు దేహశుద్ధి చేస్తారు.ఇందులో పాటలు శ్రీశ్రీ, గోపి రాశారు. పి. సుశీల, ఎస్. జానకి, జి. ఆనంద్, ఎస్. పి. శైలజ, వి. కృష్ణమూర్తి పాటలు పాడారు.